qundao/data-zh-poetry huggingface dataset:
青玉案 其一 渡江有感
作者：毛奇龄
朝代：明
体裁：词

夕阳江上丹枫暮。看车马、纷无数。当日西施从此去。城山出海，楼船近岸，中有更衣处。平沙十里长亭路。空留得、花如雾。最恨江流流不住。暮潮初下，午潮还上，今古西陵渡。
青玉案 其二 渡江有感
作者：毛奇龄
朝代：明
体裁：词

片帆絓处芦花白。痛年少、经兵革。庾信江陵归未得。教兵城下，高迁屯畔，一夜寒涛坼。东来西往看如织。问谁是、当时客。睹此芒芒百思集。素车何在，乌鸢散尽，犹有人沾臆。
青玉案·渡江有感
作者：毛奇龄
朝代：明

夕阳江上丹枫暮。看车马、纷无数。当日西施从此去。城山出海，楼船近岸，中有更衣处。平沙十里长亭路。空留得、花如雾。最恨江流流不住。暮潮初下，午潮还上，今古西陵渡。片帆絓处芦花白。痛年少、经兵革。庾信江陵归未得。教兵城下，高迁屯畔，一夜寒涛坼。东来西往看如织。问谁是、当时客。睹此芒芒百思集。素车何在，乌鸢散尽，犹有人沾臆。
青省吟为祁中丞德配商夫人寿
作者：毛奇龄
朝代：明
体裁：古风

烂柯山前枫叶黄，西来青雀衔玄霜。翩翩神女雕锦裳，长悬玉佩寒花香。上堂拜母曰母彊，提壶愿进青瑶浆。元英之始十月良，明飙暄日当春阳。黄金为罍玉作觞，维予亦得瞻苾芳。伊昔司宪抒纪纲，夫人每预缄青箱。灵修浩荡还帝阊，碧霞遽授刀圭方。夫人偃蹇称未亡，从容勉子为范滂。况曾幼侍太傅堂，喜吟柳絮因风飏。只今顾妇盈闺房，金箱玉箧分象床。东方日出照杏梁，少者挟瑟中理妆。从来三妇成艳章，其中鲍妹尤非常。寒花灿灿锦帨张，满堂应制天孙襄。微文乏彩惭飞凤，愿同青雀低相羊。
靖海侯德配王夫人生日·其一
作者：毛奇龄
朝代：明
体裁：七言律诗

龙额初传邑号新，百年长遇帨堂春。铜屏射雀留神臂，玉轴装花写诰身。觞献蛮姬衔翡翠，阁前夫婿画麒麟。麻姑莫问蓬莱水，环海今来已绝尘。
靖海侯德配王夫人生日·其二
作者：毛奇龄
朝代：明
体裁：七言律诗

二月花明玳瑁楼，藁砧今日果封侯。瑶池宴已通三羽，横海军还领十洲。綵翟翻衣奁影动，金泥拭匣鉴光浮。当筵傥进如川颂，试看沧波万里流。
鞦韆辞
作者：毛奇龄
朝代：明
体裁：古风

东园红绳百尺长，花竿绣版悬画墙。春风莺语吹绿杨，桃花飞映花竿傍。阿侯家本邯郸倡，红裙八幅裙带飏。扶裙理鬓顾鲍郎，倩郎催上鞦韆场。东园有女藏曲房，抛丝掷带盘绣床。时当寒食呈新妆，曾来旋舞双鸳鸯。于今相对羞颉颃，自怜不如绳上娘。初翻曲桁孤凤翔，旋回巾旆胭脂香。惊看欲坠低复扬，桃花满竿飞夕阳。
韦使君美人弹琴
作者：毛奇龄
朝代：明
体裁：七言绝句

高张红缦洞湖滨，芦藕苗间一美人。静抚流徽堪念处，十三学得汉宫春。
顷以家冗获咎暂去乡里枉荷山阳令朱公极留三却三挽临行感激念其廉材惠民而未嗣因写鬻儿图留赠并为作诗·其二
作者：毛奇龄
朝代：明
体裁：七言绝句

淮南有子尽名朱，淮水应生照乘珠。不信但看银幛子，野棠花底鬻儿图。
项学士招沐益都相公万柳园同诸公即席
作者：毛奇龄
朝代：明
体裁：古风

朝上金商门，暮宿永宁里。翠帔结乌头，黄尘障驴耳。同乡先达项橐师，嵬嵬副相居黄扉。见予落托颇矜惜，往往引手相扶持。连朝待漏趣入侍，看倚金銮判封事。御膳盘分锦菜羔，宫衣袖惹朱花字。旋从请沐呼饮间，便寻杜曲城南端。红泉旧有升平宅，绿野新开裴令园。长樊介陇辟广亩，种得垂垂万株柳。九列频教汁染衣，三眠不用枝生肘。青丝碧缕布作帷，今来正值东风吹。珠轩玉勒请载过，名贤豪客纷追随。红桥初度入涧曲，木末空亭接林隩。平原漫衍马埒长，旄泽蒲栘覆朱屋。霜摧雪压叶渐疏，犹然郁郁园中居。官渡城边朝系马，永丰坊里夜藏乌。藏乌系马两不见，短干长条拂人面。蓊薆难分灞上营，风流那减灵和殿。间堂四座倾酒卮，行厨炙鹿还烹蠡。庾公撤幔欲理咏，潘岳隔筵将赋诗。寒飙袭袂日驭短，重向枝头觅睍睆。泽在何愁玉醴枯，情深顿觉霜裘暖。先生意气豪且真，相从彷佛游云津。他时得返柴桑去，望尔还寻柳下人。
须邪行
作者：毛奇龄
朝代：明
体裁：古风

须邪复须邪，巷里生諠哗，瓦确撇撇堕乌鸦。近前问何人，云是来生行归家。寒风西北来，吹出衣中纱。入门何所有，石甑浮鱼虾。门内何所见，不见虫蠡鸟毳与蝌蚪，但见满壁绾结成秋蛇。东邻有好女，本是邯郸娲，练裙八幅不刺花。愿生为书之，生乃对此长咨嗟。西邻有贾人，日暮载一车。美酒百瓮黍千斛，为我大书云锦如朝霞。我乃前致辞，愿君勿为呀。君不见鹿帻堆左壁，飞蓬索索垂鬓髿。又不见鹿靴堆右壁，着履踏地胝纹斜。呜呼，须邪复须邪。
顾侍御巡盐将还京甡以羁游不得奉饯申此二诗·其一
作者：毛奇龄
朝代：明
体裁：五言律诗

直指达霜威，闻将返禁闱。雕鹰当午击，骢马逮春归。斥地留葭鼓，朝天整绣衣。乡关期饮饯，竟与寸心违。
顾侍御巡盐将还京甡以羁游不得奉饯申此二诗·其二
作者：毛奇龄
朝代：明
体裁：五言律诗

柱史巡吴海，星轺起宋宫。波连霜简白，花映绣衣红。三坐需鸣凤，诸侯合避骢。自怜流滞客，肠断浙潮中。
顾侍御生日·其一
作者：毛奇龄
朝代：明
体裁：七言律诗

执法星高丽碧空，綵弧初絓柏床东。名标柱下三台近，人在香山九老中。春雪尚馀霜简白，朝霞长映绣衣红。金门倘遇东方朔，莫道花间好避骢。
顾侍御生日·其二
作者：毛奇龄
朝代：明
体裁：七言律诗

九霄独坐重台端，共看鹏飞簸羽翰。乌府自颁王俨策，豸衣重领杜林官。封章晓入清宫肃，甲子星周法曜寒。幸值圣朝多雨露，不须仙掌漱金盘。
颍州道中谢野人献菊有作
作者：毛奇龄
朝代：明
体裁：古风

晨发颍州路，朝光启城闉。修涂接林端，遥见菊蕊新。微霜抽寒馥，宿露滋清神。驻马一回盼，驾言踰前津。野人折相赠，顿使幽意亲。菉苞含紫贝，琢玉规芳鳞。佳色满辔繘，流芬藉衣巾。故园有遗侣，高兴发上辰。东篱坐相待，西苑归何因。餐英解颔顑，酿酒酬苦辛。眷言谢修涂，雅意长相伸。
题㧬绢看竹图
作者：毛奇龄
朝代：明
体裁：七言绝句

长向吴中拟卜邻，王家楼子竹溪滨。练裙葛带寻常见，错认平原是绣人。
题丁克振楼居
作者：毛奇龄
朝代：明
体裁：七言律诗

庾公不向武昌居，矫矫元龙百尺馀。频理咏歌临大道，长环泥水谢高车。重帘花散天边雨，两岫风生几上书。日暮空栏愁倚徙，春鸿归尽海门虚。
题丁灏秋江独钓图·其一
作者：毛奇龄
朝代：明
体裁：七言绝句

秋风袅袅竹竿长，红蓼花开傍夕阳。一自洞庭垂钓后，至今不复咏沧浪。
题丁灏秋江独钓图·其二
作者：毛奇龄
朝代：明
体裁：七言绝句

七里滩前枫叶红，桐君江上钓台空。身为邺下文章客，也着羊裘卧泽中。
题乔侍读侍直图
作者：毛奇龄
朝代：明
体裁：古风

天开阊阖鸱首明，宫鸦初噪朝烟生。侍臣入直每问夜，路白便催骑马行。龙旗未辨枪垒色，鸡树但觉枝柯清。至尊临御恍日出，左右罗列当星荧。东华奏启六曹赜，南下立傍双柱横。终日橐笔但记事，有时顾问还呼名。丹诏偶颁识机密，谁捧黄匣如桥衡。我友少擅司马赋，当时曾遇甘罗城。比之鸑鷟戴九羽，飞集牗下相顾惊。尝寄鸾阁掌书命，俨絷牛纼难升腾。一朝入试得高等，遽膺著作承明庭。对策固知却诜善，赐玺独言李绛能。东堂草制白麻净，北向撰册金版精。内坊封罂泻绿水，便殿赏带加红鞓。胸襟开来山月豁，面药傅去盘露倾。每因进讲入籞宿，几度课艺留延英。春风吹吹苑花发，宫门轮入随班迎。良工绘图写容色，观者有若睹曙星。予忝同事共笔札，明将归去呵莼羹。临行开卷一展觌，令我感激双泪零。丈夫生世贵特达，安能缩结同寒蝇。不见黄衣斧枨下，有人戴縰从左升。
题乘犍读书图·其一
作者：毛奇龄
朝代：明
体裁：七言绝句

深林牧犊晓烟新，露下松杉滴满身。不识比来工画客，因何写出带经人。
题乘犍读书图·其二
作者：毛奇龄
朝代：明
体裁：七言绝句

春草深林细雨初，乌犍下坂不曾锄。恰疑人向缑山去，独坐蒲鞯看汉书。
题云门道五松亭
作者：毛奇龄
朝代：明
体裁：五言律诗

偃亚沓柯浓，空亭倚众松。山云飞冉冉，溪雨过重重。红羽巢孤鹊，青天拔五龙。阑干秦望起，无复大夫封。
题仇英画幛二首·其一
作者：毛奇龄
朝代：明
体裁：七言绝句

南朝萧寺暮云间，渔父沧浪鼓枻还。树杪乱流遮暝色，不知何路向前山。
题仇英画幛二首·其二
作者：毛奇龄
朝代：明
体裁：七言绝句

屏间长见十洲图，珠树瑶林近有无。钓艇欲归溪路暗，碧天空挂水模糊。
题传经堂诗
作者：毛奇龄
朝代：明
体裁：五言排律

至德闻荀里，高名著郑乡。人方垂继世，家本住横塘。门对新花屿，经传旧草堂。青山回幔槛，绿帙满巾箱。书带牵堤远，垣衣绕砌长。生徒閒授几，宾客静传觞。词业延中秘，忠言肇侍郎。一门追顾陆，四世见袁杨。骏烈遥堪诵，清芬久自扬。舣舟停下去，岂是恋沧浪。
题何使君望云图·其一
作者：毛奇龄
朝代：明
体裁：五言绝句

朝解会稽章，夕盻山阳庐。顷刻不得前，寸肠如辘轳。
题何使君望云图·其三
作者：毛奇龄
朝代：明
体裁：五言绝句

絻舟并卧辙，千载见图画。何如望云人，泪滴画图下。
题何使君望云图·其二
作者：毛奇龄
朝代：明
体裁：五言绝句

辞郡多贤名，几欲夺礼制。清风起衣间，白云在天际。
题何君画像·其一
作者：毛奇龄
朝代：明
体裁：五言绝句

刷发浃兰蕙，开颜生芙蓉。披图一相对，有似何敬容。
题何君画像·其三
作者：毛奇龄
朝代：明
体裁：五言绝句

庐江有高士，覆帻把玉斝。桥枝生堂前，芝草长庭下。
题何君画像·其二
作者：毛奇龄
朝代：明
体裁：五言绝句

久擅三高誉，曾闻第五名。冰壶携处晓，山石坐来清。
题何君画像·其四
作者：毛奇龄
朝代：明
体裁：五言绝句

濯濯王忱影，峨峨和峤身。写来松石上，一见一相亲。
题何毅庵宅
作者：毛奇龄
朝代：明
体裁：五言律诗

碧帙晴还展，青山老更亲。春回龙涧棹，晚着鹿皮巾。结佩常遗客，分门在證人。诗书饶万卷，庭下有珣珉。
题佟二公子记年图公子善书画并诗是图把笔伸纸踟蹰未下·其一
作者：毛奇龄
朝代：明
体裁：七言绝句

郑虔三绝有谁猜，一幅藤笺带笑开。未蘸墨潭先问取，是书是画是诗来。
题佟二公子记年图公子善书画并诗是图把笔伸纸踟蹰未下·其二
作者：毛奇龄
朝代：明
体裁：七言绝句

萧萧梧竹映清姿，画里逢君最可思。彷佛旧年湖舫醉，孤山亭上画梅时。
题倘湖读书图为来十五集之给谏初度
作者：毛奇龄
朝代：明
体裁：古风

倘湖先生读书处，几叠湖山绕春树。綵楫初为锦沜游，隐囊高踞绳床暮。皖江司谳曾守城，登陴注易退贼兵。还归青琐顿辞去，封章十七留筐籯。湖山盘盘筑书坞，临湖几度清明雨。碧柳朝开彭泽樽，红衫夜伴香山舞。前年居我此湖北，桧桨兰舟荡鸂鶒。月明水静语有声，日上冈寒炙成色。先生晨夕湖水滨，披图恍对沧洲春。羡君原有蓝田笔，写出山中唱和人。
题像·其一
作者：毛奇龄
朝代：明
体裁：五言绝句

但到深严地，长逢著作家。取将梦里笔，写出院中麻。
题像·其二
作者：毛奇龄
朝代：明
体裁：五言绝句

蘸笔支玄玉，铺茵剪绿蕉。槐厅书敕罢，放眼向青霄。
题八宝王子药房
作者：毛奇龄
朝代：明
体裁：五言律诗

幽思裁芳槛，佳名重药房。欲持荷作柱，私喜杏为梁。杲日连沧海，薰风动射阳。乌衣新巷改，犹幸见诸王。
题凫亭·其一
作者：毛奇龄
朝代：明
体裁：七言绝句

茭花四月满前汀，对水柴门昼自扃。几曲湖光烟棹里，何人不识是凫亭。
题凫亭·其二
作者：毛奇龄
朝代：明
体裁：七言绝句

凫亭高榻枕清虚，亭下还留子敬庐。鸣鹤在阴应有和，只愁惊起石潭鱼。
题刘生抱琴图·其一
作者：毛奇龄
朝代：明
体裁：七言绝句

伯伦意气道真才，手把枯笤埽绿苔。此际长安好风日，肯携雷氏斲桐来。
题刘生抱琴图·其二
作者：毛奇龄
朝代：明
体裁：七言绝句

谁倩长康写令颜，深林日夕自来还。当前无限沧洲兴，只在高山流水间。
题及门金公子看剑图二首·其一
作者：毛奇龄
朝代：明
体裁：七言绝句

淮西风雪苦流连，箧里还留宝剑篇。今日龙阿看出匣，教人长忆十年前。
题及门金公子看剑图二首·其二
作者：毛奇龄
朝代：明
体裁：七言绝句

神清洗马耀霜提，束发从游愧放麑。竹里琴书犹在眼，不须重听汝南鸡。
题同年乔编修桃花汎舟画像五首·其一
作者：毛奇龄
朝代：明
体裁：五言绝句

漫水绿溪涨，桃花照眼新。谁将蓬海客，图作武陵人。
题同年乔编修桃花汎舟画像五首·其三
作者：毛奇龄
朝代：明
体裁：五言绝句

树里茅堂远，船头酒瓮虚。一编横膝上，犹是禁中书。
题同年乔编修桃花汎舟画像五首·其二
作者：毛奇龄
朝代：明
体裁：五言绝句

红糁落芰衣，青菰冒兰浆。但从鱼港游，莫作蚁陂想。
题同年乔编修桃花汎舟画像五首·其五
作者：毛奇龄
朝代：明
体裁：五言绝句

蹊草绿似裙，山云白如絮。若过大夫桥，同访志和去。
题同年乔编修桃花汎舟画像五首·其四
作者：毛奇龄
朝代：明
体裁：五言绝句

借沐逢花雨，寻春向柳塘。最怜㰕棹者，家在射湖傍。
题同年李澄中中允所藏明月芦花卷子·其一
作者：毛奇龄
朝代：明
体裁：七言绝句

秋风淅沥起菰蒲，明月当汀雁影徂。此日晴窗开卷后，顿令清兴满江湖。
题同年李澄中中允所藏明月芦花卷子·其二
作者：毛奇龄
朝代：明
体裁：七言绝句

瀛海蓬山几作尘，月明犹得认前津。白花黄叶依然在，谁谓菰芦无此人。
题同年汪宫坊读书秋树根图·其一
作者：毛奇龄
朝代：明
体裁：五言绝句

终日削汗简，不若对珍树。秋山枳句间，中有读书处。
题同年汪宫坊读书秋树根图·其三
作者：毛奇龄
朝代：明
体裁：五言绝句

鞠色缣乍开，柿叶书亦满。琅琊藉稻名，知在第几卷。
题同年汪宫坊读书秋树根图·其二
作者：毛奇龄
朝代：明
体裁：五言绝句

桤林倚绝涧，直下清流泉。呼童瀹云膏，把卷心悠然。
题同年汪宫坊读书秋树根图·其五
作者：毛奇龄
朝代：明
体裁：五言绝句

春坊且裁诗，秋树勿负米。功成有时还，读书何日已。
题同年汪宫坊读书秋树根图·其四
作者：毛奇龄
朝代：明
体裁：五言绝句

君方沐东墅，我将乞官湖。前崖添蒲桥，后庙祠柳姑。
题同年王编修悼亡诗后
作者：毛奇龄
朝代：明
体裁：七言律诗

宝瑟初弹别鹄吟，断钗犹在井桐阴。病教奉倩分来少，诗到黄门感自深。月挂幔钉还坠粉，风吹箱管易销金。玉堂修史浑閒事，半臂何人赠藁砧。
题同馆王检讨桃实画幛·其一
作者：毛奇龄
朝代：明
体裁：七言绝句

玉洞桃花碧叶阴，紫文缃核间黄金。分明一片绥山景，何日移来到上林。
题同馆王检讨桃实画幛·其二
作者：毛奇龄
朝代：明
体裁：七言绝句

桃实如拳裹绣苔，雕盘尚未荐瑶台。金门自是神仙侣，故遣东方偷得来。
题听山堂
作者：毛奇龄
朝代：明
体裁：五言律诗

丛薄秋风里，岿然一草堂。到来听不尽，只在此山阳。管席环笙磬，桐台翥凤凰。淮南有宾客，洗耳向沧浪。
题吴九彦圣所藏黄检校寒林画幛
作者：毛奇龄
朝代：明
体裁：五言律诗

过腊回清境，何年制粉图。晴鸠翻领绣，雪糁坠花柎。散彩分毫末，轻寒辨有无。深林求胜事，令我念成都。
题吴趋唐解头画赠四明周广文山水幛子
作者：毛奇龄
朝代：明
体裁：古风

灌莽日靃迷，晴云共洄潏。山亭故幽遐，恻恻人上慄。吴趋解头唐六如，写来赠作双琼琚。四明无数佳山水，恍见东窗几洞书。
题周在浚记年图·其一
作者：毛奇龄
朝代：明
体裁：七言绝句

不羡红丝绣公子，不羡黄金铸大夫。只羡淞江三尺绢，写作东吴年少图。
题周在浚记年图·其二
作者：毛奇龄
朝代：明
体裁：七言绝句

高松百尺拂春云，濊濊泉声石上闻。岂合丹青图岁月，祗应丘壑置夫君。
题周斗垣先生采芝图
作者：毛奇龄
朝代：明
体裁：古风

商山漠漠环清溪，溪边轮囷产紫芝。丹柯翠羽满林谷，绝胜三秀生铜池。丈人采之嗅逾馥，饥可餐之比梁肉。独坐幽岩白日长，时见松阴下山麓。洛中遗老百岁馀，春来曾钓磻溪鱼。煌煌韡韡山前锦，尽是当年绮里书。
题周昉画杨妃调笙幛子
作者：毛奇龄
朝代：明
体裁：古风

宣州长史笔有神，貌花工貌丹州春。风神妖矫绝凡近，徐熙崔白非等伦。开元天子重倾国，曾把名花比殊色。清平三调倚玉笙，一唱沉香旧亭北。太真仙去上皇老，此事千年等枯槁。御苑秋风落紫槐，曲江春殿生青草。悠悠蓬岛相见稀，名花再顾无光辉。宣州妙笔写一捻，花树茏葱映双颊。恍若锦幔中，晴风绕蝴蝶。下坐妃子娇似春，花间红露写朱唇。头上金莺钗，腰边霞绮裙。手持玉笙思纷纭，便将钗脚子，挑入玉笙里。炙簧涂蜡曲有方，竹管铜匙细堪理。不审宁王笛里声，与此参差又何似。三月三日洛水边，我寻红药游晴川。凌波遗佩杳难续，姚黄魏紫空嫣然。谁展此图向我前，名花倾国重新鲜。花繁映瑶席，障此蓬莱仙。比之虢与秦，合坐争媗妍。只愁调笙度迟日，花萼楼头呼不出。我欲重吟供奉诗，兴庆昭阳总相失。崇祯待诏陈老莲，妙笔往往传人间，安得倩扫吴溪烟。顿使宣州三绝笔，写作浣浦双流泉，与之重对开元年。
题墨牡丹画
作者：毛奇龄
朝代：明
体裁：七言绝句

一枝初向洛桥分，漠漠春山淡淡云。恰似汉宫新赐浴，风前试着墨丝裙。
题壁
作者：毛奇龄
朝代：明
体裁：七言绝句

十里隋堤看柳花，旗亭南上玉钩斜。红螺杓子葡萄酒，醉杀扬州马佩家。
题太仓王奉常画石·其一
作者：毛奇龄
朝代：明
体裁：五言绝句

泗上兴云晚，潼山带雨初。醉中看不极，何必在中书。
题太仓王奉常画石·其二
作者：毛奇龄
朝代：明
体裁：五言绝句

谁呼郁林船，取之落星渡。我欲问斯图，君平在何处。
题夫婿早朝图为汪主事作
作者：毛奇龄
朝代：明
体裁：七言绝句

叠鼓传朝火树红，龛鬖车网去匆匆。为郎刷尽胶清鬓，犹在高丘一梦中。
题姚将军五图词
作者：毛奇龄
朝代：明
体裁：词

何来采药仙源。问当年。云是伏波横海、旧登坛。麟阁里。沧洲意。任相看。一似桃花流水，向人间。
题姜实节岁寒图·其一
作者：毛奇龄
朝代：明
体裁：七言绝句

雪里寻君续旧欢，金昌亭下重盘桓。相看多少萧条意，恰好题来是岁寒。
题姜实节岁寒图·其二
作者：毛奇龄
朝代：明
体裁：七言绝句

朔风吹雪满姑苏，浊酒倾来不用沽。松竹院过梅树下，与君同入岁寒图。
题孤山表忠祠·其一
作者：毛奇龄
朝代：明
体裁：五言律诗

事君蒙患难，在昔死官僚。楼观祠遗烈，冰霜识后凋。山衔天目雨，云涌浙江潮。朝暮看歌舞，忠魂应未遥。
题孤山表忠祠·其二
作者：毛奇龄
朝代：明
体裁：五言律诗

岂欲栖幽境，曾经从鼎湖。封章廷阙远，祠庙海天孤。绝阁环丹巘，沧流漾碧蒲。丘山怀古地，下马几踟蹰。
题宋母方夫人传后
作者：毛奇龄
朝代：明
体裁：古风

宜家不私已，大孝乃致身。况当一体分，骨肉同甘辛。贤母秉亮节，事姑如事亲。刲股尝缕切，和糜进殷勤。中间疗君子，委笃良自振。以此感至理，数世咸相因。子身可事父，弟身可事昆。往叹圣教衰，民散在彝伦。痌瘝不相及，邈若燕与秦。敢言勿伤毁，手足当见珍。悠悠保躯子，谁谓非完真。
题家司百听月楼诗和益都夫子原韵
作者：毛奇龄
朝代：明
体裁：七言律诗

金梯不必问孀娥，夜静犹闻水调歌。穿槅碎投千片玉，当窗寒泻万重波。榆含星影抛钱细，桂入秋来落子多。自是凌云遗构在，不须乌鹊更填河。
题宿道林山寺兼赠离上人
作者：毛奇龄
朝代：明
体裁：五言排律

绀殿开丹壑，金台敞碧梯。人来支遁室，虎界远公溪。双树晴林迥，三天晓阁齐。龛花闲鸟雀，幡影挂虹霓。峻涧盘檐曲，明河到地低。心回空磴外，目极大江西。讲启祥龙下，神藏怖鸽栖。香坛萦白气，佛壁画青泥。钟动飞龟组，经驮散马蹄。雁王留宝塔，魔女坠珠笄。九品分华藏，诸门断壁题。付衣联杼柚，掬水咒阇黎。入夜回廊静，寻春出洞迷。道场云寂寂，仙嶂草萋萋。莲叶擎狮口，松苗养麝脐。瓶深阗贝粟，纱暗罩玻瓈。方井规裁衲，横梁款杖藜。雕㿻供石饭，甘露洗山齑。玄义非关解，黄拈欲止啼。殷源签未下，愿得叩招提。
题屏间画蝉
作者：毛奇龄
朝代：明
体裁：五言绝句

负緌入深林，翳叶不能蔽。吁噏坠露间，喑喑作秋思。
题张七雏隐躬耕图
作者：毛奇龄
朝代：明
体裁：古风

涉世不得意，因思种南山。惟恐志莫训，置之图画间。野圩青禾满，高树碧藟攀。所畏秋风生，蹙蹙凋令颜。我亦厌车辙，有怀在河干。耦耕倘相期，与子荷锄还。
题张君画像
作者：毛奇龄
朝代：明
体裁：五言绝句

紫石环修竹，丹垆煮玉莼。葛巾相对坐，知是曲江人。
题张梧乘槎画像
作者：毛奇龄
朝代：明
体裁：五言绝句

碧树难裁屋，清泉好濯巾。相逢图画里，知是汎槎人。
题张舍人携琴图
作者：毛奇龄
朝代：明
体裁：七言律诗

羞将世事较雄雌，白帢飘飖任所之。为访故人携绿绮，长留清听是朱丝。桥边纳履贻书早，海上乘槎探石迟。欲把须眉分影幛，紫薇花下几回思。
题张鞠岑吏部年伯采菊图记年·其一
作者：毛奇龄
朝代：明
体裁：七言绝句

淮干一别意慅然，十载相思会面悭。何事虎头才写照，便令张绪记当年。
题张鞠岑吏部年伯采菊图记年·其三
作者：毛奇龄
朝代：明
体裁：七言绝句

东湖九日共题诗，座满黄花酒满卮。画里不知年岁改，看来犹是醉吟时。
题张鞠岑吏部年伯采菊图记年·其二
作者：毛奇龄
朝代：明
体裁：七言绝句

先生高卧在东山，乘兴东篱采菊还。此日旁求遍天下，有人图画入嵓间。
题影幛
作者：毛奇龄
朝代：明
体裁：七言绝句

玉树茏葱照绿苔，鸳鸯湖上石城隈。是谁写出沧洲意，错认麻姑渡海来。
题徐髯画像·其一
作者：毛奇龄
朝代：明
体裁：七言绝句

枓木长萝挂紫丝，溪山深处坐题诗。试看石上含毫处，何似参军入幕时。
题徐髯画像·其二
作者：毛奇龄
朝代：明
体裁：七言绝句

挹水烹泉蘸涧芼，掀髯抵石踞来高。不知相对沧洲客，颊上于今添几毫。
题抱瓮丈人濯足图为顾有孝徵君
作者：毛奇龄
朝代：明
体裁：古风

君不见彭城画工有奇技，姜肱拥被终咨嗟。又不见华阳高士善图画，笼头龌龊空随车。羡君孤处笠泽中，世人谁得窥君容。俨如岌岌千丈深岩松，置之茅屋长蓬茸。吴山之长水之冽，浩浩溪流白如雪。潆薄高随万里风，沿洄皎带千山月。君来抱瓮畜畦水，日傍清泠思无已。新蒲早薤纷渺瀰，碧芋青蒋覆溶㵝。踌躇落日犹徬徨，颓然濯足清溪傍。触埼激石共奔迫，浩歌睥睨投沧浪，潇潇隐见溪流长。
题括仓刘在园使君记年图
作者：毛奇龄
朝代：明
体裁：古风

景星曜天衢，有目争快睹。况当泰华峰，矫矫出云雾。夫君本颢质，少小名四布。对策轶董相，稽古迈桓傅。幽栖弄文翰，好作遐览赋。因此守檡山，名与李繁伍。今来明湖滨，筹大实借箸。翻以愿受廛，藉是展遐慕。青天觌修容，碧崦藉高步。黼黻犹在躬，光彩灼眉宇。蓬池旷莽间，水草恣洄冱。中有鲵子鳞，相视等嵦岖。曩者千顷陂，汪汪羡叔度。展卷一以思，伊人渺难溯。
题文待诏雪图奉送高少司寇还般山
作者：毛奇龄
朝代：明
体裁：古风

何年苍笔写颢景，盐花刻作山谷春。孤怀澒洞当洗瀹，两目豁达开风尘。伊谁蓄此作宝秘，般山先生得真意。图画恒留处士吟，烟岚不待官家赐。当时出入金马庐，蓬丘瀛海连江湖。梦游已听钧天乐，草诏还呈紫府书。集贤学士乞归去，家近函山傍云雾。溪上衔将陶沔杯，园中种得于陵树。最怜良马䣃鞿靮，偏借都官坐赤棘。柳惠焉能作士师，曾参未许咨刑辟。西台高卧对白云，还家久已忘冬春。始知羞行贵有守，谁谓侍郎难得人。圣明下诏策灾异，执法承颜举遗弃。咸道先生风概殊，能使顽廉懦立志。先生磊落披敝裘，寄居萧寺翻经楼。马刍一束苦恋栈，蠹纸半床兼覆瓯。修容静与岩壑瞑，论史决若江河流。思以秪德代请谳，胜彼木铎警庶邮。长官当白不当白，岂向斯世争沈浮。清秋遥夜雨初歇，正遇棠村授师说。下直沿街灯火红，高轩到座星辰豁。翛然相对澹欲忘，后谭庄列前羲皇。宛如郑綮负驴背，宵行风雪灞浐傍。不然涢上借书去，冒雪一诣张君房。纤埃不起林落净，奚啻浇水涤缯囊。斯时秖恐绊鞅辔，霜深露滑增徬徨。何期圣明转浩荡，特许还山遂微尚。白云出岫本无心，黄鹄摩天总难量。长洲待诏笔法精，雪图千载光芒生。寒冬把此欲归去，瑶天粉地千山明，山前有人骑马行。
题方山子画像册页·其一
作者：毛奇龄
朝代：明
体裁：七言绝句

十年相忆在江湖，读尽樵云百种书。今日相看同一笑，南高峰下旧精庐。
题方山子画像册页·其二
作者：毛奇龄
朝代：明
体裁：七言绝句

一卷楞伽石上排，日高云影落香台。分明一个方山子，画作维摩入座来。
题方田伯躬耕养母图
作者：毛奇龄
朝代：明
体裁：古风

先生把笔如把锄，撷刍负米行江湖。偶因啮指得心痛，幡然归去南山庐。春田过雨绿初涨，陇上炊烟喜相饟。叔豆应披王霸衣，耘瓜尚荷曾参杖。高堂白发负日暄，江鱼水荇堪承欢。抄书过市当晚读，绹阁近山防早寒。庐江孝行本千古，他日登堂拜贤母。重展斯图对酒看，莫望南山愬辛苦。
题方编修健松齐诗限爻韵·其一
作者：毛奇龄
朝代：明
体裁：七言律诗

名园几度罢诛茅，犹见长松翠影交。太子有城频在望，方干故宅那能抛。栏边藓断惊虫蚀，石上泉流为马跑。谁识桐江风雨夜，尚留龙吼听櫹梢。
题方编修健松齐诗限爻韵·其二
作者：毛奇龄
朝代：明
体裁：七言律诗

绿野园林枕石嶅，风光佳似孟城坳。七株偶向岩间植，百尺翻从云外捎。如此江山龙未化，旧时林木燕曾巢。平泉多少丁宁意，肯向金门恋斗筲。
题无锡县丽谯楼十二韵并呈吴明府
作者：毛奇龄
朝代：明
体裁：七言排律

吴关千里拥神京，犹有层楼倚太清。裨海近环分楚越，大江东下控蛮荆。雕楹叠起连虹度，画角重开映汉明。一曲讴歌阛阓地，万家烟火阖闾城。按图复道年来耸，悬鼓当门夜不鸣。碧水有湖宜罨画，青山无锡自销兵。窗中鸟雀穿帘过，栋里云霞入座生。喜共仙人閒着舄，愁听玉女细吹笙。题来文杏垂秋露，看去官花照晚晴。落日暂登思缥缈，凌云欲赋气纵横。彤廷久已无南顾，彩笔何烦写北征。但得从君频骋望，汉宫高掌在金茎。
题曹石庄涤砚小影
作者：毛奇龄
朝代：明
体裁：古风

吴中高士曹石庄，建安词赋超刘王。翛然植杖坐林麓，尚著秦人旧时服。书成欲换道士鹅，春池滟滟环清波。小童持砚濯波去，清影满前如影何。
题朝阳松鹤幛子·其一
作者：毛奇龄
朝代：明
体裁：七言绝句

瞥见浮丘仙骥才，松枝掠羽雪霜开。锦屏七尺朝阳影，时有衔珠破壁来。
题朝阳松鹤幛子·其二
作者：毛奇龄
朝代：明
体裁：七言绝句

衣裁白雪顶裁丹，万里长风动羽翰。浮浮日影连沧海，片片松花落紫坛。
题朱拜石司理记年图·其一
作者：毛奇龄
朝代：明
体裁：五言绝句

长松郁嵯峨，下有清流泉。君子秉高躅，抱膝以偃然。
题朱拜石司理记年图·其三
作者：毛奇龄
朝代：明
体裁：五言绝句

太末佳山水，揽辔曾司刑。朝看藐姑雨，夕饮芗溪冰。
题朱拜石司理记年图·其二
作者：毛奇龄
朝代：明
体裁：五言绝句

白石砺齿疏，丹砂驻颜好。投杖还深林，趺坐藉芳草。
题朱拜石司理记年图·其五
作者：毛奇龄
朝代：明
体裁：五言绝句

我来值暮春，宿君东南轩。开轩展斯图，宛坐花树间。
题朱拜石司理记年图·其四
作者：毛奇龄
朝代：明
体裁：五言绝句

庐山金轮僧，相顾说罔象。侧身瀑布傍，何如此图上。
题李木庵太史早朝图·其一
作者：毛奇龄
朝代：明
体裁：七言绝句

宫鹊初飞晓禁开，常参班里幸追陪。一枝桦烛笼烟近，认是蓬山李峤来。
题李木庵太史早朝图·其二
作者：毛奇龄
朝代：明
体裁：七言绝句

金华入直早凉时，长探牙筒索口脂。今日画图相盼处，教人频咏上官诗。
题李木庵太史早朝图藩伯李公从贵州迁浙于其初度饮次赋呈四首·其一
作者：毛奇龄
朝代：明
体裁：七言绝句

从违马帐一趋丹，罗赖朱旗相送难。何悟紫微环照处，重开行省到临安。
题松下芝萱图
作者：毛奇龄
朝代：明
体裁：古风

谢庭艳艳产紫芝，北堂萱树生华滋。长洲画师解幽意，翩翩写傍青松丝。金冠玉韘间朱芾，翠羽紫翘横碧枝。一种能释壮士怨，九茎堪作商山思。煌扈在庭集衣履，缤纷满座饶文辞。要知石上松鳞长，便识人间岁月迟。
题松岩抚琴图
作者：毛奇龄
朝代：明
体裁：古风

长松嵯峨几千尺，斜傍深林倚危石。中有高人抱膝吟，双颜尚驻桃花色。当年任侠游两河，纷纷赵李相经过。剑光淬落若流水，笔阵横扫成陂陀。东归万里谢侯幕，散尽千金复垂橐。醉向金华驱石羊，閒从海上看云鹤。我来把臂沪水滨，画图相对清心神。感遇不吟楚妃叹，知音要与钟期亲。手挥绿绮䣃巾帻，何物长康好笔力。写置松嵓片石间，相见何人不相识。
题松陵文石师樗隐卷子·其一
作者：毛奇龄
朝代：明
体裁：五言绝句

曲辕有栎社，其树能蔽牛。匠石不一观，散之松陵流。
题松陵文石师樗隐卷子·其二
作者：毛奇龄
朝代：明
体裁：五言绝句

道人宿莲花，夜卧若蝴蝶。若遇南郭生，何必示枝叶。
题松鹤图为一闻师寿
作者：毛奇龄
朝代：明
体裁：古风

高松百尺临溪边，上有松子垂千年。团团红日松顶出，照来万里沧江烟。翩韆林际舞一鹤，远驾长空度寥廓。筛翅长疑白雪消，低头乍恐丹砂落。閒来自得杳不飞，不临金阙随瑶池。幽嵓松下起长啸，但见绿阴生素衣。
题栎园藏画页子
作者：毛奇龄
朝代：明
体裁：七言绝句

溪山羃羃路绵绵，不到云门已十年。认得数株黄杏树，辩才坟畔寺桥边。
题水阁观莲图
作者：毛奇龄
朝代：明
体裁：古风

敞阁临广陂，倚柱薰风生。襟同碧梧爽，气与流水清。傍江有荷花，呼童鼓两桨。采之欲贻谁，独立结遐想。
题汝南郡西堂牡丹
作者：毛奇龄
朝代：明
体裁：五言排律

官阁分朱槛，名花长绿丛。深房含晓露，修干怯春风。薄粉匀绵白，轻衫叠縠红。苞藏金琐屑，瓣剪玉玲珑。簇叶同云护，留香待日融。重英欹宿蝶，曲蒂小悬虫。倾国来宫里，姚家擅洛中。自伤流漫甚，不敢近墙东。
题沈客子春山丝竹图记年·其一
作者：毛奇龄
朝代：明
体裁：七言绝句

坐拥西园绝代姿，风前吹竹又弹丝。纵教瘦尽休文面，尚似东山年少时。
题沈客子春山丝竹图记年·其二
作者：毛奇龄
朝代：明
体裁：七言绝句

为听吴兴旧妓童，身披鹤氅坐当中。宛然人在天台路，万朵桃花夹面红。
题灵鹫逢僧图
作者：毛奇龄
朝代：明
体裁：古风

白门乌帽生，丹花驻双颊。寻真向灵峰，迤逦看秋叶。奚奴负锦囊，左臂挂木箧。海鹤梳颢毛，神骏理壮鬣。老僧坐洞中，自顾能见睫。仰天验碧甃，俯地露灰劫。山童报客至，徐起支步屧。觌面若素心，忻然笑相接。问客从何来，飞飞指黄蝶。
题燕巢藏书图·其一
作者：毛奇龄
朝代：明
体裁：五言绝句

弆书筑书巢，有若入幕燕。日穴纸絮间，涏涏镇相恋。
题燕巢藏书图·其二
作者：毛奇龄
朝代：明
体裁：五言绝句

设库自羞养，插架俨垒封。岂如宛委书，但置巾箱中。
题燕市酒人图歌
作者：毛奇龄
朝代：明
体裁：古风

酒人曾向燕市过，玉缸银海长婆娑。兴来杀贼且摩盾，时去看云还枕戈。荆南十载等閒度，肘后黄金弃不顾。但垂绛帐授生徒，羞向长门卖词赋。平生曳裾苦未能，酒徒散尽仍追陪。草堂并道盱眙好，与汝行歌归去来。
题王武为吴山人画·其一
作者：毛奇龄
朝代：明
体裁：七言绝句

但言李益诗堪画，不道王维画有诗。一幅生绡题不尽，粉团芍药与黄鹂。
题王武为吴山人画·其二
作者：毛奇龄
朝代：明
体裁：七言绝句

金阊邂逅朔风天，不见吴生已十年。却喜画图相对处，草堂三月暮春前。
题画
作者：毛奇龄
朝代：明
体裁：七言绝句

东溪草阁吾曾到，傍水寒生山树秋。今日画图相忆处，春山澹澹水悠悠。
题画
作者：毛奇龄
朝代：明
体裁：古风

君不见丹山之穴千仞高，上有朱凤声嗷嗷。八方揽德久不下，一朝奋翮求其曹。朱光向日耀五采，翠羽顺风扬九苞。低昂宛转起云表，万里相过向蓬岛。华池阿阁何处栖，但见将雏舞来好。春花满岫露满枝，啾啾百鸟争群栖。不分夏鸠并秋扈，后罗孔雀前山鸡。箫韶不作至者鲜，颖上金台望中远。种得梧桐荫未成，采来竹实香犹浅。高堂展绢采色新，就中威凤当麒麟。谁将东海仙人宅，写作瑶台天上春。
题画
作者：毛奇龄
朝代：明
体裁：五言绝句

孤桐抱山丘，荣期坐其侧。为有清风来，泠然枕危石。
题画
作者：毛奇龄
朝代：明
体裁：五言绝句

峰回碧云合，涧落苍松寒。何处携素琴，高山流水间。
题画
作者：毛奇龄
朝代：明
体裁：七言绝句

携家出郭剪蒿莱，云薄初看日影回。齐上笋舆山雨下，午桥庄上晚归来。
题画
作者：毛奇龄
朝代：明
体裁：五言绝句

柴门眇何所，薄暮幽人还。夜雾散林隙，秋虫吟树间。
题画
作者：毛奇龄
朝代：明
体裁：五言绝句

碧树分涧东，青山翳云外。江阁连草亭，此中有人在。
题画
作者：毛奇龄
朝代：明
体裁：古风

薰风乍起午梦长，石榴花发蔷薇香。枝头好鸟最宛转，啼破一声枕簟凉。谁持并剪剪江水，绘出青黄与红紫。醉卧閒亭日坠时，几度含毫思无已。
题画为寿
作者：毛奇龄
朝代：明
体裁：七言绝句

仙山万仞接楼台，溪口遥从草阁回。因祝西池王母寿，铜瓶尽贮紫芝来。
题画为栎园·其一
作者：毛奇龄
朝代：明
体裁：五言绝句

雨过不放晴，积阴湿林叶。野禾生前圩，蒸耳似马巤。
题画为栎园·其二
作者：毛奇龄
朝代：明
体裁：五言绝句

山抹如螺碧，波纹似縠红。帆樯嵓寺外，知在夕阳中。
题画像渡江图·其一
作者：毛奇龄
朝代：明
体裁：五言绝句

水瀫看成线，荷花卷似杯。道人何处见，记得渡江来。
题画像渡江图·其二
作者：毛奇龄
朝代：明
体裁：五言绝句

道人欲渡江，荷花满江沚。坐将花片来，影落一条水。
题画册
作者：毛奇龄
朝代：明
体裁：七言绝句

茅屋远开修竹外，板桥初见杏花时。前村野老争相过，流水湾环几度思。
题画幛
作者：毛奇龄
朝代：明
体裁：五言绝句

绿帻妆野花，青�倚山石。欲煮黄鹄羹，举头看秋色。
题画幛子·其一
作者：毛奇龄
朝代：明
体裁：七言绝句

江城碧草正芊眠，细雨南湖阻画船。才是锦堂悬晓幛，便教白鹭满晴川。
题画幛子·其二
作者：毛奇龄
朝代：明
体裁：七言绝句

碧渚翩韆集鹭翿，新蒲片片映青袍。原来共滞南湖曲，别有凌霄一羽毛。
题画扇
作者：毛奇龄
朝代：明
体裁：五言绝句

春风野田花，青紫碧红白。蝶蝶双双来，与之比颜色。
题画松为姑蔑使君生日·其一
作者：毛奇龄
朝代：明
体裁：七言绝句

瀫水东流皂盖回，九龙山峻比徂徕。长松偃盖垂千古，疑是东方千骑来。
题画松为姑蔑使君生日·其二
作者：毛奇龄
朝代：明
体裁：七言绝句

谡谡风生五粒鲜，郡楼开处起朝烟。他时廊庙搜梁欐，看汝长榰天汉间。
题画石赠友人南游作
作者：毛奇龄
朝代：明
体裁：古风

丈人岳岳姿，意气本磊落。高峙泰华巅，浮云翳长薄。所以谢幼舆，宜置丘与壑。涉世鲜尘坌，孤怀颇岞崿。比之他山攻，往往藉砻错。顷将访昆吾，南游望寥廓。好友赠斯图，其意亦有托。举世皆脂韦，何如守坚确。想其下笔时，相视起盘礴。
题畅心阁册子
作者：毛奇龄
朝代：明
体裁：古风

王生本是乌衣郎，家藏司马金剪章。草堂开向众山里，高阁下临湖水傍。春云出轸入帷幔，朝雨盈塘接南岸。槛外长町裂苧衣，门前涨水浮花片。沿湖东上一堤遥，跨向湖心有画桥。唼�波间翻雁鹜，参差沙面长兰苕。种来隔浦荷千顷，看去当风柳万条。晴光绕树鸟雀噪，縳得芒针好垂钓。载酒尝过阮绪家，到门总是王猷棹。谈经抽牍并论文，山根紫笋方穿云。斸还烹就杂茶荈，玉带有泉天下闻。相传此地即兰渚，上已曾经集王许。千秋尚忆禊宾年，三月定倾留客雨。今来同作京国臣，高梁屡见桃花春。敝衣但濯龙池水，解带难挥马栈尘。梦中攀得乡井树，欲赐官湖乞归去。狂客新祠久未成，务观旧宅知何处。十年奔走无宦情，相期空负南山耕。多君犹有逍遥馆，每欲题诗三叹生。
题眷西堂·其一
作者：毛奇龄
朝代：明
体裁：五言律诗

甲第移家远，茅堂倚郭新。久为淮海客，仍是太原人。荷盖看留楚，瓜生想去豳。天涯多荡子，谁得买君邻。
题眷西堂·其二
作者：毛奇龄
朝代：明
体裁：五言律诗

盐筴开鸿绪，鱼鬵念旧乡。人伦重东国，彼美在西方。啼鸟听幽谷，流泉绕夕阳。千秋垂乃眷，聊以志斯堂。
题石城蒋生西郊汎雪卷子和原倡寒字
作者：毛奇龄
朝代：明
体裁：七言律诗

同云初度石城端，载酒城西兴未阑。几点雁鸿涂去白，一船风雪载来寒。平台旧友工词赋，断岸何人把钓竿。我亦剡川回棹者，今来同作画图看。
题秋山读书图送旧京邹山人还紫微兼询沈耕嵓徵君
作者：毛奇龄
朝代：明
体裁：古风

晨星漠漠东阳路，斜傍双溪晚来渡。耕嵓何在高复高，云是秋山读书处。秋山巀嶪跨紫微，相看同著青荷衣。王孙远道怨迟暮，春草欲生归不归。
题老迟画幛
作者：毛奇龄
朝代：明
体裁：七言绝句

图画新鲜见老迟，雕弓玉镞小蛾眉。严妆不辨宫中样，那道昭阳射粉儿。
题耕隐卷子
作者：毛奇龄
朝代：明
体裁：五言排律

旧氏传江表，前贤住郭西。此山曾豹隐，深巷有乌栖。地僻难回辙，春阴自洗犁。随时观塞马，玩世等醯鸡。但辨麻和菽，能忘筌与蹄。坛边松障合，门外柳枝低。乳犊衔刍出，新莺绕树啼。商歌留白石，丛话记青溪。奕代存风节，居家鲜傲倪。川回鱼汕藻，堂改燕巢泥。笔箧馀花谱，衣形想稻畦。闲看三径菊，贫授一茎齑。茂族开于越，高风著会稽。诗题王霸友，隐并老莱妻。故老行堪式，贤孙卷自携。遗文追往哲，流誉满中闺。
题董都护记年图兼送其军镇万州
作者：毛奇龄
朝代：明
体裁：古风

江都弄环日，能赋栀子诗。庭下五色雀，相视非常儿。移时学字擅八体，鹊反鸾惊并鹰跱。偶写烟峦点拂奇，画地步天馀技耳。因挽杨叶射枝戟，遂入天阶献高策。彀骑分垂都尉符，惊文自草参军檄。从容渡海征斛罗，卢循远徙藏流波。明廷加节授督护，开府正当儋耳河。赐衣不著但缓带，徐步苍林石塘外。野人相遇谁得知，试看当年好图画。书生意气本自奇，虎头岂是寻常姿。留形丘壑无不可，为龙还复为蛟螭。青门设祖请祓轼，一展斯图壮容色。他日功成倘铸金，碧带青裙尚能识。
题蒋生画像册子·其一
作者：毛奇龄
朝代：明
体裁：七言绝句

青桐花发最高枝，一缕茶烟袅似丝。中有杜陵三径客，金鸡石上坐题诗。
题蒋生画像册子·其二
作者：毛奇龄
朝代：明
体裁：七言绝句

月旦新从入洛还，重携仙骥扣仙关。竹山芹涧应难觅，何意相逢岩树间。
题蔡鍊师画像·其一
作者：毛奇龄
朝代：明
体裁：五言绝句

白玉垂紫绦，黄金跃丹鼎。成都老画工，亲见手摩影。
题蔡鍊师画像·其二
作者：毛奇龄
朝代：明
体裁：五言绝句

法果人难老，仙桃山有名。他年留画处，应在岳阳城。
题袁孝子负母看花图
作者：毛奇龄
朝代：明
体裁：古风

东园花发好颜色，白发欲看行不得。负母能传江革心，娱亲自竭曾参力。春花已落不再攀，高堂老去扶来难。只今负手花前子，长把斯图带泪看。
题观瀑图
作者：毛奇龄
朝代：明
体裁：七言绝句

几多隔坞新花谷，无数临江旧草亭。对面插来千仞碧，从头界破一条青。
题诸暨傅贞妇图画
作者：毛奇龄
朝代：明
体裁：五言律诗

谁画松和竹，能分珉与玒。乌羊安用匹，黄鹄不曾双。冰镜窥萝石，清流绕浣江。清宵思彼髧，长自对银缸。
题赵千里右军书扇图为郡丞王君
作者：毛奇龄
朝代：明
体裁：古风

右军本潇洒，卓笔起烟雾。曾念贫妪饥，为写蜀纨素。画子赵伯驹，画作秦宫人。衔毫洒鸾羽，意亦超等伦。王君妙书法，乃在右军上。健臂书榜阗，往往过寻丈。丈笔作丈书，堆纸亦丈馀。顷刻丈纸尽，满地堆明珠。去秋凉风时，古署看落笔。两目不及瞬，宛如飞鸟疾。一童伸纸来，一童抽纸去。但见纸背翻，不知颖头住。我今题右军，愈思王君神。终朝书扇去，不解是何人。
题采莲图·其一
作者：毛奇龄
朝代：明
体裁：五言绝句

双双采莲船，并返芙蓉湖。大姑掷莲子，小姑弄舒凫。
题采莲图·其二
作者：毛奇龄
朝代：明
体裁：五言绝句

乌帽窥岸侧，红裙湿舷边。抛莲有人觉，弄鸭祇自怜。
题金十四烺画像·其一
作者：毛奇龄
朝代：明
体裁：七言绝句

柳丝垂处绾成绦，绿汁还堪染布袍。欲识胸中罗八斗，何难颊上画三毛。
题金十四烺画像·其二
作者：毛奇龄
朝代：明
体裁：七言绝句

京洛重违已十年，披图相对笑依然。园花开尽东风里，犹把残书坐石边。
题闽县溪麋老人偕隐卷子·其一
作者：毛奇龄
朝代：明
体裁：七言绝句

谁谓蓝田好避秦，鹿门犹有未栖身。何如负甑仙山下，夫妇同为采药人。
题闽县溪麋老人偕隐卷子·其二
作者：毛奇龄
朝代：明
体裁：七言绝句

黍臼閒从纴器排，相携一上钓龙台。十年虚逐东方隐，我欲从君汎海来。
题陆售记年图·其一
作者：毛奇龄
朝代：明
体裁：五言绝句

莲叶裁为帻，松风听在林。东吴推陆弟，抱膝且长吟。
题陆售记年图·其二
作者：毛奇龄
朝代：明
体裁：五言绝句

碧树移晓阴，清神濯秋水。谁使谢幼舆，写置嵓石里。
题陈左军别墅
作者：毛奇龄
朝代：明
体裁：古风

几曾射猎蓝田外，但见楼船横海回。偶倚水亭临水曲，便裁花槛对花开。春深系马花间树，日暮呼鹰水上台。
题陈广文长兴学舍
作者：毛奇龄
朝代：明
体裁：七言律诗

天半苍云散画檐，官斋习静昼垂帘。无钱不问苏司业，有酒长携乌子瞻。下箬花从春后发，前溪水向夜来添。摊书独拥皋比坐，门外争投问字缣。
题陈生博古册子和王司农韵
作者：毛奇龄
朝代：明
体裁：七言律诗

春暮杨梢解刺天，碧幢闲使斗茶钱。风流只记张思曼，朗鉴何如顾彦先。钟缶烧残还自弄，虫鱼注缺不须笺。燕台虽少探花会，也有柴车到集贤。
题陈节妇卷子
作者：毛奇龄
朝代：明
体裁：五言律诗

东海波难逝，南山乌自翔。嫁衣长在桁，婺纬不盈筐。玉树当阶绿，金钗堕井黄。罗敷年五十，无复采春桑。
题青园庐墓图
作者：毛奇龄
朝代：明
体裁：古风

孺慕不可已，居庐傍泉台。自昔谁最称，王裒蔡伯喈。今者青园公，哭父如婴孩。负土既已就，筑室倚树櫰。攀身见枝枯，滴泪成土灰。吾友孝廉嗣，为图志馀哀。徬徨着草笠，手指寒林隈。云祖尚宝公，千载从此埋。丹青有时蚀，丘山有时隤。惟彼庐墓人，天地同昭回。
题青门五真图五首 其一 展卷
作者：毛奇龄
朝代：明
体裁：五言绝句

金桐远相披，铁摘坐堪展。谁道仆射书，祇读十二卷。
题青门五真图五首 其三 游岳
作者：毛奇龄
朝代：明
体裁：五言绝句

宗子爱五岳，画之同卧起。那知观岳人，亦复在画里。
题青门五真图五首 其二 课耕
作者：毛奇龄
朝代：明
体裁：五言绝句

乌犍去前坂，白鹭下晴川。睹此碧柳下，何似青门前。
题青门五真图五首 其五 蕉团
作者：毛奇龄
朝代：明
体裁：五言绝句

裴楷三毛胜，稽康四字难。相看俱有会，只在此蕉团。
题青门五真图五首 其四 垂竿
作者：毛奇龄
朝代：明
体裁：五言绝句

龙额不可居，羊裘渺相望。著书西塞间，投犗东海上。
题青门五真图五首晋安蓝涟自画竹影兼题诗持示为书其后·其一
作者：毛奇龄
朝代：明
体裁：五言绝句

绿竹不蔓生，猗猗满江沚。谁知子敬来，寻在月明里。
题顾眉生校书画兰册子·其一
作者：毛奇龄
朝代：明
体裁：七言绝句

莫愁湖畔绿云鬟，手碾香螺画远山。撷得洞庭花数本，好留青影在人间。
题顾眉生校书画兰册子·其三
作者：毛奇龄
朝代：明
体裁：七言绝句

九畹丛生浅碧纹，画来香气尚氤氲。只愁几片兰苏带，难系三条杏子裙。
题顾眉生校书画兰册子·其二
作者：毛奇龄
朝代：明
体裁：七言绝句

一幅生绡金错裁，幽兰写出仲姬才。儿家自有千花谱，不藉黄荃粉本来。
题馆壁
作者：毛奇龄
朝代：明
体裁：五言律诗

洛下花争发，河中水正流。春阳生大道，西北有高楼。浦口逢神女，卢家字莫愁。清宵深馆烛，犹许重淹留。
题麻姑撷芝图为骆明府夫人初度·其一
作者：毛奇龄
朝代：明
体裁：五言绝句

麻姑本神人，曾到临川山。竹叶为衣带，桃花插髻鬟。
题麻姑撷芝图为骆明府夫人初度·其二
作者：毛奇龄
朝代：明
体裁：五言绝句

麻姑到临川，撷佩献紫泥。只因鲍靓女，能作令君妻。
题黎城令去思画像同韵
作者：毛奇龄
朝代：明
体裁：五言律诗

驱虎曾留治，栖鸾旧有名。弹琴怀赵亮，画像对方平。坐隐壶关石，杯衔潞水清。披图遗老在，谁不认黎城。
风流子·答和桐城何令远见寄
作者：毛奇龄
朝代：明
体裁：词

浮山如在眼，枞阳路、时望大江遥。想当日长瑜，曾为四友，今闻子季，仍号三高。从谁道，十年黄令阁，一别湛郎桥。湖上风光，全随蓬转，江南春信，半在梅梢。幸新来无恙，词中尚记得，醉卧干蕉。不道安成前度，良夜迢迢。自白鹭洲边，歌残纤月，红螺泽畔，酒散寒潮。试问梁园宾客，谁忆枚皋。
风雨渡鄱阳湖
作者：毛奇龄
朝代：明
体裁：七言律诗

鄱阳东汇大江隈，渺渺层阴晓未开。万顷波涛连地涌，一时樯橹自天回。山浮星子蛟龙起，云满湓城风雨来。莫道南溟苦流滞，此中尚有济川才。
食熊蹯口号呈姜黄门
作者：毛奇龄
朝代：明
体裁：古风

坐我两水亭，饮我五云馆。中庖出熊蹯，鲜浓满螺碗。青栀花发桐树凉，红鱼刺尾游银塘。南风吹吹拂巾袖，下箸一食神气扬。主人告我是难熟，澳釜烁蜡三昼长。晋侯枉咎宰夫暴，老龟须用千年桑。
饮丘象升学士赋赠
作者：毛奇龄
朝代：明
体裁：五言排律

藉甚瀛台侣，忻逢楚水阳。清樽开晚露，甲第启朝阳。良宴同王粲，豪游过杜良。西园罗广舄，东井汲寒浆。伊昔金闺秀，曾跨翰苑郎。起家由粉署，几叶授青箱。玉字传书古，珠崖使路长。丹花寻翡翠，红酒醉桄榔。严助还东越，王褒税故乡。书成前席语，金散橐中装。侍寝劳三问，随行是五常。名高枚氏里，宅近广陵王。幸解陈遵辖，尝披荀令香。淮流千载兴，钟鼓最难忘。
饮刘氏赠送客以妇病归别
作者：毛奇龄
朝代：明
体裁：七言律诗

紞鼓沈沈芦叶哀，春城灯火又将催。人豪不共公荣饮，妇病翻怜奉倩才。待路骊驹歌宛转，衔雌黄鹄羽摧颓。何缘五载无家客，也望明河相送来。
饮吴晟
作者：毛奇龄
朝代：明
体裁：五言律诗

永夜开襟缓，茅堂对酒清。环林栖鸟静，深烛照人明。冰雪乡关思，盘餐地主情。俊才推附子，羡汝早知名。
饮垆下作
作者：毛奇龄
朝代：明
体裁：古风

流落天涯年复年，酒徒招我醉花前。庐江小妇偏能美，洛下名姝实可怜。吴宠人前歌碧玉，萧丛脸际似红莲。
饮大梁道署海棠树下怀沈宪使荃
作者：毛奇龄
朝代：明
体裁：五言律诗

古署清缸发，还思沈翰林。十年贤使迹，一别故人心。晚鲙菁初瀹，春棠花自阴。庾公乘兴地，皎月坐来深。
饮宣城王博士宅喜遇丁礼部澎
作者：毛奇龄
朝代：明
体裁：七言律诗

谢朓高楼不用攀，开樽只对敬亭山。为看秋色停征屐，喜见春官佩赐环。迁客九章词句苦，思君十载鬓毛斑。独怜决起抢榆鸟，也滞江湖久未还。
饮宿采凤堂有赠
作者：毛奇龄
朝代：明
体裁：七言律诗

芙蓉曲路晚生寒，白帢重逢话未阑。桂酒昏星留国士，菘羹秋露饷园官。长安购起千金赋，南郡携来双玉盘。羡尔才名成凤羽，高飞时作锦云看。
饮就亭观愚山集
作者：毛奇龄
朝代：明
体裁：五言律诗

西郡清樽晚，临江官阁深。亭从青磴入，台敞碧山阴。高树芙蓉屋，寒烟橘柚林。使君辞绝妙，夜坐费幽寻。
饮巴亭放歌并谢朱三骅元冯大之京王十文鼎王二汉
作者：毛奇龄
朝代：明
体裁：古风

泥泥草头露，不浥春桑枝。伤禽惊离弦，不解弹缦丝。可怜数载滞江浒，暂得相依骆明府。集木难教逐鸟乌，当筵讵敢题鹦鹉。盘中食梅长苦酸，冰丝还结絺袍寒。谁携美酒召我饮，居然高会巴亭山。金盘玉斝胜三雅，两两鸦鬟似謇姐。小字曾为明府知，清歌不在王郎下。行觞杂坐饮未阑，玉钗错挂微臣冠。流离之子久失意，那复斗酒能为欢。从来听乐恶哀叹，我未闻歌已肠断。嘈嘈丝竹空满前，谁使飞鸦渡河汉。三条裾子染竹黄，一双素手如秋霜。擎将碧玉栏边酒，倾出真珠瓮里浆。倾浆重起歌结袜，渺渺愁心过绿发。座中可惜是毛甡，莫遣巴亭待新月。
饮广陵旧城酒垆同胡五舍人张十四判官醉后作
作者：毛奇龄
朝代：明
体裁：古风

黄花开尽朔风起，买酒扬州旧城里。沿城数里有狭斜，十五当垆对梧子。沟头水浅不照衣，开元才子旗亭稀。江南雁归不识路，日暮且来江北飞。
饮息县同王孝廉
作者：毛奇龄
朝代：明
体裁：七言律诗

陶公留客晚开衙，井上双桐噪暮鸦。隔院寒风飘玉琯，满街晴雪散冰花。铜壶响逐飞觞尽，燎火光随舞袖斜。最爱座中挥麈者，孝廉家本旧琅琊。
饮李观察署亭赋谢和韵
作者：毛奇龄
朝代：明
体裁：七言律诗

滟潋春江覆楚荪，雨馀官舍静开樽。方惭老作平原客，何幸狂登司隶门。赵北歌繁来鼓瑟，淮南赋在好扶轮。亭前但觉春风发，便有花开江上村。
饮梁少府
作者：毛奇龄
朝代：明
体裁：七言律诗

仙官趋府控金羁，邀我同衔鸂鶒卮。春到满城开踯躅，晚来双瓮发胭脂。江关暇日参卿重，山坂晴云送客迟。小吏不知厅事散，隔墙犹自听黄鹂。
饮次书梁陶侣世兄便面
作者：毛奇龄
朝代：明
体裁：古风

幽兰在谷芝在田，谢家子弟多名贤。朝阳门外骑马去，为汝一停猪市间。红颜绿发将佩组，腰下罗囊不曾赌。卫瓘书名擅北堂，野王画法跨东府。胭脂河上流水新，酒家旧卖中山春。几时同返恒阳路，重醉金门饥死人。
饮汴园
作者：毛奇龄
朝代：明
体裁：五言律诗

我爱魏公子，西游入汴园。杨花天际落，蝴蝶草头翻。估市停车骑，繁台对酒尊。侯生悲老去，不复在夷门。
饮泊石门赠同行王丞初度
作者：毛奇龄
朝代：明
体裁：七言绝句

桃花如幔枣如瓶，莫向吴门问阿经。载得馀杭山下酒，与君同醉女阳亭。
饮湖西官署兼赠施彦淳彦悫二公子之萧江二首·其一
作者：毛奇龄
朝代：明
体裁：五言律诗

遂有南楼兴，悠然官阁东。天高霜气白，夜静烛花红。纵饮追元亮，清谈起谢公。庭前双玉树，皎皎又临风。
饮湖西官署兼赠施彦淳彦悫二公子之萧江二首·其二
作者：毛奇龄
朝代：明
体裁：五言律诗

远道追骐骥，清霄睹羽翰。庾王先后著，元季弟兄难。漏尽香城夜，星摇碧嶂寒。酒阑愁极目，双雁起金滩。
饮王大参邸舍有感
作者：毛奇龄
朝代：明
体裁：古风

越东节度琅邪公，赤幢曲盖红鬣骢。皎然清白不可犯，二十州县争承风。时当北府徙军镇，部骑牙官扰民畯。公尝执简挂虎门，夜草封章晓驰进。彤廷震怒驱短狐，直声藉藉惊阶除。谁知民命甫休息，反遣赐车去海隅。今逢天子重儒术，束帛玄纁召公入。东堂进士推却诜，西汉诸儒荐王吉。自惭六论不一通，徵车礰碌空相从。多公奖誉溢齿颊，令我感激填心胸。春宵月出劝杯杓，坐听宫门下鱼钥。垆火围来炭饼红，山屏遮处灯花落。芳菰精稗肴核鲜，大梁之黍华池莲。高文雄视绝流辈，坐客纵谭惊四筵。衔觞脉脉念夙昔，十载相逢苦相忆。何期此地得追陪，一见裴公旧颜色。人生聚散会有时，都亭高会真堪思。独怜垂老东华客，醉里骑驴何处归。
饮王大司马园林八首·其一
作者：毛奇龄
朝代：明
体裁：七言绝句

绿野堂成野兴浓，开樽长对碧芙蓉。閒寻翠嶂才三叠，便隔红尘几万重。
饮王大司马园林八首·其七
作者：毛奇龄
朝代：明
体裁：七言绝句

东都赐第近宸居，谁道韦家旧谷虚。时启嫏嬛微探去，满床散叠李筌书。
饮王大司马园林八首·其三
作者：毛奇龄
朝代：明
体裁：七言绝句

潜行复壁忽天开，石上雕盘汎白醅。不是羊裴连榻坐，却疑误入洞中来。
饮王大司马园林八首·其二
作者：毛奇龄
朝代：明
体裁：七言绝句

玲珑石洞覆丹蕉，洞口红泉泻去遥。记得曲梁斜渡处，贺湖南畔马臻桥。
饮王大司马园林八首·其五
作者：毛奇龄
朝代：明
体裁：七言绝句

石楼高处一壶悬，万树秋花接禁烟。欲觅三山瑶海外，但看双阙彩云边。
饮王大司马园林八首·其八
作者：毛奇龄
朝代：明
体裁：七言绝句

冰荷开尽簇朱茵，鹤露浇成马埒银。紫峤丹山何处返，夜来愁煞醉归人。
饮王大司马园林八首·其六
作者：毛奇龄
朝代：明
体裁：七言绝句

松台月上待龟黄，八节滩前再举觞。佳客总归履道里，名园原在集贤坊。
饮王大司马园林八首·其四
作者：毛奇龄
朝代：明
体裁：七言绝句

回廊屈曲画栏低，紫蔓苍藤到处迷。十月晴光翻叶尽，尚馀清影幔亭西。
饮祁中丞东书楼同张四梯张五杉姜十七廷梧蔡五十一仲光观祁五理孙藏画书事并呈祁礼部豸佳姜别驾干
作者：毛奇龄
朝代：明
体裁：古风

清江细雨暗遥郭，浮云杳霭居上头。银瓶美酒泻行客，招我东壁藏书楼。楼头遍插李侯架，玉轴金签满前絓。尝馀幛子写丹青，更见屏开旧图画。滕王蛱蝶衔绿苔，江都骏马飞黄埃。龙瞳欲点风雨下，虎头落笔沧溟开。怜予画理本未晰，金错三过颇疑惑。张杉同我快指观，恍若洪涛荡胸臆。于今只爱陈老莲，苏州待诏吴兴钱。乌程关思亦超绝，君家尚有祁蟫仙。我欲雨中摹一幅，姜九西游赋黄鹄。主人便起经且营，细拂鹅溪柳条绿。酒清肉美催饮频，檐前骤雨倾盆瓶。画成相视顿开霁，生绡捲出秦峰青。
饮程涞进士
作者：毛奇龄
朝代：明
体裁：五言律诗

久念瀛台客，忻逢淮水头。花间开露席，醉里解霜钩。誉重三都赋，风高百尺楼。寒城刁斗静，长忆汉通侯。
饮赵解元舅之鼎宅时令嗣新领乡荐
作者：毛奇龄
朝代：明
体裁：七言律诗

十年献策在椒除，重会亲朋解索居。户外不嫌东郭履，箭头曾作仲连书。云飞玉斝看行酒，雪满金刀试脍鱼。最爱趋庭裁结发，也随贤父上公车。
饮郭将军竹下
作者：毛奇龄
朝代：明
体裁：古风

万竿修竹临清流，竹中留客郭细侯。短箫横笛向风发，居然身在蓬瀛洲。行厨斫桂煮芍药，玉瓮桃花泛清酪。近郭天低散马牛，空亭雨过飞乌鹊。酒酣倒载折角巾，绣衣卸出红麒麟。将军本是苍山客，不数悠悠世上人。
饮金十四烺园看草花同姜九廷干吕四洪烈罗大坤吴大棠祯张二锟即事
作者：毛奇龄
朝代：明
体裁：古风

樱桃初熟梅子酸，草花烂熳开东园。丛丛日下好颜色，青黄紫白蓝绿丹。燔炰盈盘酒盈斝，履舄纷纷集前榭。龙涧何曾在洛阳，辟疆不复称吴下。当筵插得花数枝，短箫横笛吹差池。最怜垂老看花客，醉倒花前花不知。
饮镇江军府曹佐戎幕
作者：毛奇龄
朝代：明
体裁：七言律诗

新参北府建门旗，岁暮留宾傍海涯。戏下称觞通臂将，帐中舞剑锐头儿。金盘虎爪擎来缓，玉瓮驼酥点去迟。羡汝江南初下日，提戈还念旧毛锥。
饮陈吉孙宅适紫兰当筵盛开客有写生者率题其上·其二
作者：毛奇龄
朝代：明
体裁：五言绝句

灼灼流霞杯，临风映芳蕊。移之上云屏，滴作紫泥水。
饮陈石麟进士
作者：毛奇龄
朝代：明
体裁：五言排律

名士推陈寔，留宾识孟公。良游追洛社，好酒泻郫筒。槛外枫林白，盘间柚子红。山云归汉北，江月下巴东。客思迷前涧，君才简上宫。相逢饶意气，不尽玉杯中。
饮陈越山斋有赠同郑宫坊高徵士诸公限韵·其一
作者：毛奇龄
朝代：明
体裁：五言律诗

胜友连辰集，高斋委巷通。鱼梁双甃碧，莺粟一枝红。削脯加春膳，炊彫爱晚舂。道山亭下路，总在醉乡中。
饮陈越山斋有赠同郑宫坊高徵士诸公限韵·其二
作者：毛奇龄
朝代：明
体裁：五言律诗

螺水环晴郭，鸾台接故居。进蒸和稻屑，带酿滤花须。歌动窗前鸟，谈赢海外书。稚儿能下食，谁谓凤毛疏。
饮马城边曲
作者：毛奇龄
朝代：明

燕台北望蓟城山，饮马城边驱马还。前度锦车休出塞，将军近在草桥关。城边饮马莫辞遐，将采燕山二月花。日在阵前谁见敌，蓟门关外尽风沙。
饮马城边曲·其一
作者：毛奇龄
朝代：明
体裁：七言绝句

燕台北望蓟城山，饮马城边驱马还。前度锦车休出塞，将军近在草桥关。
饮马城边曲·其二
作者：毛奇龄
朝代：明
体裁：七言绝句

城边饮马莫辞遐，将采燕山二月花。日在阵前谁见敌，蓟门关外尽风沙。
饮马骏宅
作者：毛奇龄
朝代：明
体裁：五言律诗

我醉扶风酒，南湖落照时。丛兰披草路，鲜鲤压花瓷。解佩联刀错，倾觞倒接䍦。原来绛帐外，也有坐弹丝。
饮高太史宣城会馆话旧有感和施侍讲韵·其一
作者：毛奇龄
朝代：明
体裁：七言律诗

但汎浮杯渡芥堂，天涯四望总苍苍。论文自昔同官舍，对酒何期在帝乡。幔捲露垂天际湿，烛摇风入夜来狂。相逢不解相思苦，试看樽前两鬓霜。
饮高太史宣城会馆话旧有感和施侍讲韵·其二
作者：毛奇龄
朝代：明
体裁：七言律诗

宣州旧邸有閒堂，匹马相过晚色苍。愧我十年长避地，羡君四坐尽同乡。食甘莞菜知还健，醉舞莲花未是狂。漏下莫愁归路晚，天街凉月白如霜。
饮黄园过宿马西樵听山草堂·其一
作者：毛奇龄
朝代：明
体裁：五言律诗

雨夕名园饮，随君宿草堂。暗星流地湿，夜水到门凉。焰影床头短，交情梦后长。晓来湖口望，烟雾正苍茫。
饮黄园过宿马西樵听山草堂·其二
作者：毛奇龄
朝代：明
体裁：五言律诗

地僻乌啼早，林深日上迟。竹垂犹带雨，花煖渐飞丝。曙色当虚牖，朝烟散远陂。东湖频放棹，不敢忘前期。
饯姚公子世兄归桐城·其一
作者：毛奇龄
朝代：明
体裁：七言绝句

山棠花发越江春，公子空留廉吏贫。自痛十年优孟客，归来还送负薪人。
饯姚公子世兄归桐城·其二
作者：毛奇龄
朝代：明
体裁：七言绝句

一钱亭下换征裘，阵阵杨花点素瓯。此去皖城春涨后，思亲应复上阶州。
饯姜七国昌北行·其一
作者：毛奇龄
朝代：明
体裁：五言律诗

暑帔越罗轻，薰风送远行。红船扬子渡，黄马信安城。帝里秋花早，仙台晓露清。故宫封碣石，犹识大邹名。
饯姜七国昌北行·其二
作者：毛奇龄
朝代：明
体裁：五言律诗

别酒倾胥浦，离歌起射湖。马周非朔客，王粲去西都。紫塞燕关远，黄金易水孤。丈夫原有志，五十况县弧。
饯宋员外使�赣关·其一
作者：毛奇龄
朝代：明
体裁：七言律诗

一轺分�使南天，正值都官拜简年。驿骑预呈候吏板，亭餐不用算商钱。横江路出蒹葭外，望阙心悬霄汉边。只恐严关烽火近，将军从此驾楼船。
饯宋员外使�赣关·其二
作者：毛奇龄
朝代：明
体裁：七言律诗

星旌遥指郁孤台，春到双江水自回。挝鼓喜君乘传至，吹笳放客过关来。厓门珠舶花前发，海峤金装雪后开。借问开元丞相裔，何时可赋岭头梅。
饯薛中丞巡抚上江
作者：毛奇龄
朝代：明
体裁：七言律诗

玺书新拜大中丞，皖口高悬幕府旌。水国星分吴楚会，晴帆春上建康城。九宾方集官僚长，四岳曾逢江汉清。此去仪同閒作镇，东南万里正休兵。
饯钮明府赴项城
作者：毛奇龄
朝代：明
体裁：七言律诗

百里雷封始拜除，衣县锦带佩铜鱼。久传潘岳能为赋，岂有高柴不读书。露濯茧丝堪作缦，秋来乌鹊解迎车。颍川自昔多循吏，揽辔三河思有馀。
饯长沙赵使君
作者：毛奇龄
朝代：明
体裁：七言律诗

湘州司马汎星槎，南雪消时好及瓜。虞愿旧曾官海上，贾生从此相长沙。琵琶峰转看迎旆，橘柚洲晴待放衙。前上紫微如有忆，春来应寄石坛花。
馀姚诸徵君六十并其内人偕寿
作者：毛奇龄
朝代：明
体裁：七言律诗

千叶荷花卷作卮，客星山下看弹棋。才名旧已誇瓯越，甲子今还记义熙。履道与人同绘面，深房有妇且齐眉。十年前与长庚会，从此绥桃采未迟。
马上
作者：毛奇龄
朝代：明
体裁：五言律诗

马上踟蹰起，伤哉搆此生。洁身逢纬繣，早岁困戎兵。偃仰时逾迈，纵横计未成。可怜肮脏久，仍负佩弦情。
马迹怀南士
作者：毛奇龄
朝代：明
体裁：七言律诗

越王山下赋离群，英布城前看落云。岁暮他乡还作客，春来何处不思君。天开婺女摇晴翠，水满康郎漾夕曛。阳雁欲归愁未得，几回哀响梦中闻。
驾幸温泉恭赋
作者：毛奇龄
朝代：明
体裁：五言排律

羽肃句陈外，波开帐殿中。咸池长浴日，华渚自流虹。晓度榆关远，春从黍谷通。慈宁扶葆驭，神策驾丰隆。盘溢铜仙露，窗含玉女风。青泥分太液，紫气接居庸。净可捐烦虑，温能养圣躬。醴原逢处合，仙井凿来空。衣藻沿涡碧，岩花入照红。潆阶将赴壑，听水似呼嵩。钟乳浮银碗，松云锁玉栊。起居长乐辇，扈从华清宫。舜德时存坎，汤田岁转丰。《甘泉》徒有赋，未敢拟扬雄。
驾幸温泉恭赋
作者：毛奇龄
朝代：明

羽肃句陈外，波开帐殿中。咸池长浴日，华渚自流虹。晓度榆关远，春从黍谷通。慈宁扶葆驭，神策驾丰隆。磐溢铜仙露，窗含玉女风。青泥分太液，紫气接居庸。净可捐烦虑，温能养圣躬。醴源逢处合，仙井凿来空。衣藻沿涡碧，岩花入照红。潆阶将赴壑，听水似呼嵩。钟乳浮银碗，松云锁玉栊。起居长乐辇，扈从华清宫。舜德时存坎，汤田岁转丰。《甘泉》徒有赋，未敢拟扬雄。
骑病驿马有感
作者：毛奇龄
朝代：明
体裁：五言律诗

白马白龙儿，春星皎皎姿。官槽伤玉臆，驿路断金丝。病沫垂来涩，卑蹄蹴去迟。田方今在侧，泪落不能骑。
骑驴·其一
作者：毛奇龄
朝代：明
体裁：五言绝句

骑驴闻鸡号，日出清沙东。初出沙路白，再出沙路红。
骑驴·其二
作者：毛奇龄
朝代：明
体裁：五言绝句

黄头小蹁驴，日暮解宿处。土栈横草门，一步几回住。
骤雨口号三首·其一
作者：毛奇龄
朝代：明
体裁：七言律诗

骤雨空亭暑气收，红云堆作黑云头。檐前飞练垂垂溜，水面圆花点点沤。远岸林明回晚炤，平田浍满快通流。絺衣顿觉浮凉袭，多少轻纨却画楼。
骤雨口号三首·其三
作者：毛奇龄
朝代：明
体裁：七言律诗

蒲葵触热雨初溥，顷刻斜飞过羽翰。花甓溅来衣自湿，荷珠倾尽叶仍乾。风飘锦带垂虹细，昼映金釭绕电寒。满地惊湍愁不定，相看疑下几重滩。
骤雨口号三首·其二
作者：毛奇龄
朝代：明
体裁：七言律诗

隐隐南山动晚雷，山前雨脚自飞回。浮云拥队争吹去，远树闻声渐过来。当户悬珠虫网湿，冲池破镜水萍开。不是苍龙归大海，翻疑神女下阳台。
高侍讲扈从东巡盛京有赠四首·其一
作者：毛奇龄
朝代：明
体裁：五言律诗

朔卫严清跸，东巡简从官。持衣陪万乘，蠹笔侍三坛。仗扈龙骧远，江回鸭绿寒。丰人鸡犬在，弥望即长安。
高侍讲扈从东巡盛京有赠四首·其三
作者：毛奇龄
朝代：明
体裁：五言律诗

豫动迎花垒，春深暗柳旗。敷文颁韎韐，前史著高骊。墓吊张佥事，歌传来护儿。十三山下住，回首一相思。
高侍讲扈从东巡盛京有赠四首·其二
作者：毛奇龄
朝代：明
体裁：五言律诗

御路通澄海，銮舆狩盛京。掞天流汉藻，计地出秦城。班借千山影，诗题五国名。长杨劳圣眷，早有射熊情。
高侍讲扈从东巡盛京有赠四首·其四
作者：毛奇龄
朝代：明
体裁：五言律诗

才子膺供奉，皇恩逮近臣。百神黄道合，二月翠华春。铁岭追仙校，凌河少冻人。杏花山畔发，看点属车尘。
高固斋徵士陈紫岩招予西园亭子雅集仍用前韵同郑几庭宫坊前辈蔡思斋进士暨陈越山许不弃蓝公漪诸子·其一
作者：毛奇龄
朝代：明
体裁：五言律诗

邀宾季伦涧，载酒子云居。煎饼堆银线，淘羔搅露蔬。谈深意气浃，醉后礼文疏。应念东安客，松斋定不如。
高固斋徵士陈紫岩招予西园亭子雅集仍用前韵同郑几庭宫坊前辈蔡思斋进士暨陈越山许不弃蓝公漪诸子·其二
作者：毛奇龄
朝代：明
体裁：五言律诗

论世分今昔，翻书验是非。花光明入牗，海气湿侵衣。香爇思俱冥，膏饶腹易饥。南闽春又尽，何处逐轻肥。
高士母寿·其一
作者：毛奇龄
朝代：明
体裁：七言绝句

莫问三山与十洲，长离应向碧梧留。海门紫气横千尺，中有君家文选楼。
高士母寿·其二
作者：毛奇龄
朝代：明
体裁：七言绝句

清防华烛接明星，七诫由来抵一经。莫怪高堂将八十，达夫五十早知名。
高检讨同年假归·其一
作者：毛奇龄
朝代：明
体裁：七言绝句

太史将归敞别筵，临岐执手泪潸然。慢言夙昔相寻久，同馆追随又六年。
高检讨同年假归·其三
作者：毛奇龄
朝代：明
体裁：七言绝句

初衣换去驿楼斜，扶侍南还有阿楂。但到故园应认得，十年前种马兰花。
高检讨同年假归·其二
作者：毛奇龄
朝代：明
体裁：七言绝句

清秋过雨湿衣装，出宿难留胄贵坊。南望碧山何处是，谢公亭畔北湖傍。
高检讨同年假归·其五
作者：毛奇龄
朝代：明
体裁：七言绝句

白首联镳春又春，退朝长约乞閒身。何期召下还乡日，仍是樽前送客人。
高检讨同年假归·其四
作者：毛奇龄
朝代：明
体裁：七言绝句

山庄休沐慢徘徊，策府犹需良史才。暂向东田访朋旧，十旬假满且还来。
高江村宫詹初度寄书幛子以赠
作者：毛奇龄
朝代：明
体裁：七言律诗

北门学士苑西居，偶住当湖傍钓车。立籞手编新种竹，闭门閒订旧朝书。庭悬綵箙随年转，酒汎黄花带露摅。记得内廷当此节，君王长赐御前鱼。
高江村詹事暂假还里
作者：毛奇龄
朝代：明
体裁：七言律诗

暂辞双阙下蓬莱，白璧黄金莫浪猜。海国自能瞻岱岳，帝心不用感风雷。谷中鹦鹉眠方稳，洞口蘠薇花正开。只恐恩深饶眷恋，浙潮一日两潆洄。
高邮
作者：毛奇龄
朝代：明
体裁：五言律诗

一片高邮水，苍茫晓缆开。苇深知岸阔，水浊自河来。估市悬帘绕，驴车振铎催。沙城回泊处，樯橹倚层台。
魏使君之任建昌
作者：毛奇龄
朝代：明
体裁：七言律诗

车前八队引鸣驺，世济三公是列侯。李勉未经怀北阙，陈蕃偏得向南州。章山对酒官花曙，旴水褰帷锦浪秋。退食稍閒能啸咏，麻姑坛畔有丹丘。
鲁太史归觐
作者：毛奇龄
朝代：明
体裁：七言律诗

薰风六月漾芙蕖，归向东园驭板舆。破闼暂飞蓬海燕，还家方馔贺湖鱼。裁来暑帔当宫锦，束得晨装是袐书。此处槐堂堪爱日，待君重数八砖馀。
鸡冠花
作者：毛奇龄
朝代：明
体裁：五言绝句

每遇秋花发，伤心绛帻红。故园深树里，翘首待墙东。
鸳湖黄子锡自号丽农住苕南癸亭种瓜自给予在淮西道遥题此诗
作者：毛奇龄
朝代：明
体裁：古风

黄公最爱菰城山，携家避地尝往还。自辞楚相不得意，荷锸欲老青苔间。平田十亩启幽壑，招客还留癸亭鹤。春半閒炊松饭香，昼长卧看瓜花落。乌皮小几拂紫丝，兴来每欲图东菑。严关醉卧淮西客，为汝题诗思复思。
鹊桥仙·即事
作者：毛奇龄
朝代：明
体裁：词

东床先订，西家愿宿，何事穿墉穿瓦。纵教强委后来禽，却不道、子南夫也。明府风流、使君潇洒，两断可妻公冶。莫言河汉鹊桥乖，看合浦、在讼庭之下。
鹧鸪天
作者：毛奇龄
朝代：明

绛帐迢迢结作云。东风吹皱石榴纹。芙蓉弄色调金粉，蛱蝶寻双认绣裙。花羃历，思纷纭。游车归去日斜讯。不知唱得难忘曲，十二钗边若个闻。银甲雕戈小队工。内家宣敕教从戎。山萝覆镞萦金细，野火烧旗闪幔红。宫月静，阵云空。凤凰山下抱龙弓。珠兜玉靸团营路，小雨寒花何处逢。翠鬣红翘金蹠低。藕花多处一汀迷。谁怜比翼琴台瓦，枉织双丝锦字机。银埒远，玉塘稀。天长海阔几时归。相离只解相思死，那解相思未死时。蓼浦兰江隔远涔。彩毛飞去信音沉。十三弦上锼金柱，二八丫头琢玉簪。无处觅，好难寻。空留双影绣罗衾。几回欲向沙头路，到得沙头路转深。
鹧鸪天 其三 赋得鸳鸯沙路远
作者：毛奇龄
朝代：明
体裁：词

翠鬣红翘金蹠低。藕花多处一汀迷。谁怜比翼琴台瓦，枉织双丝锦字机。银埒远，玉塘稀。天长海阔几时归。相离只解相思死，那解相思未死时。
鹧鸪天 其二 过女教场有感
作者：毛奇龄
朝代：明
体裁：词

银甲雕戈小队工。内家宣敕教从戎。山萝覆镞萦金细，野火烧旗闪幔红。宫月静，阵云空。凤凰山下抱龙弓。珠兜玉靸团营路，小雨寒花何处逢。
鹧鸪天 其四 赋得鸳鸯沙路远
作者：毛奇龄
朝代：明
体裁：词

蓼浦兰江隔远涔。彩毛飞去信音沉。十三弦上锼金柱，二八丫头琢玉簪。无处觅，好难寻。空留双影绣罗衾。几回欲向沙头路，到得沙头路转深。
鹧鸪天·其一
作者：毛奇龄
朝代：明
体裁：词

绛帐迢迢结作云。东风吹皱石榴纹。芙蓉弄色调金粉，蛱蝶寻双认绣裙。花羃历，思纷纭。游车归去日斜讯。不知唱得难忘曲，十二钗边若个闻。
黄吉送甡至石牛渡
作者：毛奇龄
朝代：明
体裁：五言绝句

天涯最难忘，莫若石牛渡。渡头花树红，是我别君处。
黄君到节使君下榻适在徐渭里中寺有渭题诗壁黄本慕徐睹毕恍然因属记事
作者：毛奇龄
朝代：明
体裁：七言律诗

羊裘短剑涉江来，自比山阴狂士才。客舍车装留下里，官庖鼎肉馈香台。南州人去馀青草，东壁诗题掩绿苔。何意宣城怀谢朓，楼头佳句为君开。
黄姑取妻词四章·其一
作者：毛奇龄
朝代：明
体裁：古风

黄姑取妻美爪指，日倚天河织文理。取妻操作理固然，伤心只在天河水。河流秋清白如雪，爪指簇簇心肠绝。人间小女较优劣，尝恐乞巧坐成拙。
黄姑取妻词四章·其三
作者：毛奇龄
朝代：明
体裁：古风

黄姑取妻，妻尝在东夫在西，妻立机上昼夜啼。黄姑饭牛牛不肥，七月七日河满堤。呼车渡河汨污泥，河深无梁艇子迟。着履拂面坐低帷，簌簌隔河闻午齝。天帝有命夜渡之，城头乌鹊争枝栖。衔唇结羽造履梯，露零袜泫乌背欹，谁知天河今渡来。
黄姑取妻词四章·其二
作者：毛奇龄
朝代：明
体裁：古风

黄姑取妻多绮緆，黄姑两髀赤见骨。牵牛入市卖不成，归坐营室泪如刺。当时被驱河水边，祗少二万青铜钱。取妻无仪不得前，从来天上亦使钱。
黄姑取妻词四章·其四
作者：毛奇龄
朝代：明
体裁：古风

黄姑取妻卖黄牯，七月七日洗头雨。雨乾水枯黄牯乳，黄姑取妻共一处，黄姑上堂拜阿姥。
黄媛介入越感赠
作者：毛奇龄
朝代：明
体裁：古风

漂泊明湖又一年，寒花相对意茫然。三秋病入蒹葭路，八口贫随书画船。南国久无刘妹赋，东征应有惠姬篇。
黄家亭子·其一
作者：毛奇龄
朝代：明
体裁：七言绝句

黄家亭子傍东溪，碧树红栏面面低。曾系幔舟亭子外，藕花初落水禽啼。
黄家亭子·其三
作者：毛奇龄
朝代：明
体裁：七言绝句

西樵山人隔巷居，黄园东去种栟榈。听山堂好吾曾到，竟日开帘读素书。
黄家亭子·其二
作者：毛奇龄
朝代：明
体裁：七言绝句

八月凉风起画桡，满塘杨柳拂秋潮。春还欲别王孙去，思煞亭前红板桥。
黄家亭子·其四
作者：毛奇龄
朝代：明
体裁：七言绝句

翩翩江夏旧黄童，只向东邻事马融。冰雪独留绛帐下，山茶开尽满园红。
黄开平四十初度·其一
作者：毛奇龄
朝代：明
体裁：七言绝句

文园丈人南涧边，千头橘柚万头莲。秪缘误食中山酒，醉卧湘湖四十年。
黄开平四十初度·其二
作者：毛奇龄
朝代：明
体裁：七言绝句

轩辕历日记来无，但见蘋花满上湖。不使山公为郡簿，顿令四十老菰芦。
黄母生日
作者：毛奇龄
朝代：明
体裁：五言排律

山鸟飞乌鹊，河鱼跃鲤鲂。中闺生左妹，有妇比周姜。撷佩湘东碧，从夫江夏黄。起家膺隼羽，入陛击貂珰。党锢成王国，灵均返帝阊。覆巢馀破垒，漆室置懿筐。窥壁知名士，张帷助小郎。最怜悬帨节，犹得傍端阳。
黄河客舍见故人书名壁上·其一
作者：毛奇龄
朝代：明
体裁：七言绝句

黄河滚滚向东回，下马重衔客舍杯。忽见新题双泪落，未知故友几时来。
黄河客舍见故人书名壁上·其二
作者：毛奇龄
朝代：明
体裁：七言绝句

寒灯孤馆泪潺潺，万里波涛夜自还。上马欲行还又住，故人名字在墙间。
黄浦午日作
作者：毛奇龄
朝代：明
体裁：古风

海榴花发日正长，我游沪渎逢端阳。朱丝乍绾艾符小，画舫欲开蒲叶香。南风吹水水波动，箫鼓中流远相送。入浦疑投碧玉壶，满盘堆出黄金粽。连桡并缆宛结筏，骤见戈船绕堤发。横矛舞槊戏橹间，紫旆红旌映天末。须臾甲士振臂呼，盘旋五色蛟龙趋。拔帜似将驱海若，哀歌直欲惊天吴。主人徐干发清兴，况复风流对仙令。碧醑频倾细盏回，红船几处新妆靓。当筵丝竹次第陈，沐兰剪艾申江春。十年未续羁栖命，欲系新缯愁煞人。
黄甫及鸿胪书院前竹
作者：毛奇龄
朝代：明
体裁：五言排律

修竹映虚堂，菁葱入座凉。笋多缘砌隙，枝曲避檐长。日影移红幔，风梢出画墙。连苞如洗露，剥粉类彫霜。近榻翻书静，穿林度酒香。徵歌宜夜色，高啸动秋光。叶密藏鸠雀，花开待凤凰。由来江夏郡，清绝胜潇湘。
黄鹄篇
作者：毛奇龄
朝代：明
体裁：古风

黄鹄志千里，遥瞩青云端。相隔才咫尺，旷若溟海间。君子秉高躅，守身如玙璠。奉简作良牧，所念在民艰。煌煌敷奏时，久已策治安。康衢一以遘，幡然却尘寰。香山凿八节，将与刘白还。赫䂀照林薄，徂夏增郁烦。清霜戒前涂，倏及朔气寒。城西有精舍，去作逍遥观。慷慨不得见，令我凋朱颜。达人䝿变化，金门借泥蟠。况当被宣力，藉此忧与欢。溯洄幸相从，俯仰同观澜。长风自西来，肃肃生羽翰。
齐州道中遇雨
作者：毛奇龄
朝代：明
体裁：五言律诗

千乘起黄埃，终风终且霾。云从沧海上，雨自泰山来。村酒春前酿，障泥渡后开。东行分霢霂，愧乏济时材。
龙安娇女曲二首·其一
作者：毛奇龄
朝代：明
体裁：古风

左家娇女锁金绳，来拜龙安寺里僧。踏索误翻衔食雀，隔窗惊听扑纱蝇。欲登铃阁行还住，羞入珠龛唤不应。
龙安娇女曲二首·其二
作者：毛奇龄
朝代：明
体裁：古风

娇女初来礼佛牙，额头剪发尚垂髿。从瞻白象能衔果，只问黄金好铸花。游人指顾争相语，云是墙东刺史家。
龙文篇祝严司农寿并贻其大令侍御
作者：毛奇龄
朝代：明
体裁：古风

凤翮簸海出，龙文郁云翔。君子秉令仪，特达成圭璋。弱龄弄柔翰，矫矫升词场。国士傲管乐，才子倾裴王。中途骋轶足，千里驾骕骦。一出登承明，再出侍建章。以次跻荣列，广宿罗文昌。当其隆献赞，腰组县谏囊。暨乎莅台端，冽冽怀风霜。虽复历华要，数岁周岩廊。从容副司元，国计归少常。夙昔侍文赋，曾载西园觞。为陪浚冲谈，每登御史床。玄冬会皇览，甲子回青苍。练日宾以集，迎春物能芳。曩者严夫子，解犗投沧浪。出处虽异致，千载同馨香。我将赠微言，道大难敷扬。庶几景风徽，山水高且长。
龙江关眺望
作者：毛奇龄
朝代：明
体裁：七言律诗

建业重关控上游，龙盘虎踞旧神州。荆门西扼江流下，越徼东连海气浮。故国山河天堑合，夕阳宫阙石城秋。登临转觉乡关远，日暮苍茫涕泗流。
龙泉李郡丞蔡宏词偶集和韵
作者：毛奇龄
朝代：明
体裁：七言律诗

西来紫气满龙泉，高盖忻逢邺下贤。八俊久传元礼誉，千秋重较少君编。寒花摘向初冬候，归雁歌成太始年。羡汝天涯能有会，双车齐宿草亭前。
龚节孙以种橘小影索题二首·其一
作者：毛奇龄
朝代：明
体裁：七言绝句

金衣素袖晓烟笼，家在荆溪水榭东。不道长安旧图画，双颜犹带洞庭红。
龚节孙以种橘小影索题二首·其二
作者：毛奇龄
朝代：明
体裁：七言绝句

朱盘橘柚剖霜天，但对斯图意惘然。几见蓬莱移种去，误传天宝十年前。
�使君饮次
作者：毛奇龄
朝代：明
体裁：七言律诗

鹊袍屡赐待旬宣，裕国何须更算缗。书胜桓宽为论日，人如刘晏入官年。重逢螺女洲边月，曾汎菱湖雨后船。官舍薰风相对晚，管教沉醉荔枝前。
大泽山
作者：毛宗鲁
朝代：明
体裁：古风

芙蓉朵朵倚空碧，苍松倒挂嵯峨石。山头雨过霁色鲜，岚气浮空翠欲滴。白云出岫本无心，时时绕护禅房阴。衲子挂锡无他事，跏趺日坐苍苔深。
题扇
作者：毛宪
朝代：明
体裁：古风

云山拥前溪，竹树傍厓石。晴风驾扁舟，兴到任所适。水色与天光，上下涵一碧。习静久忘机，鱼鸟亦驯格。谁知至乐心，物类固无隔。
扬子寒潮送陈都阃文
作者：毛弘
朝代：明
体裁：五言律诗

渺渺来京口，苍茫接远汀。寒声随落月，流影带疏星。楚树遥村暝，吴山隔岸青。夜深舟泊处，欹枕若为听。
承瞻美子念左虞三君子枉顾小饮漫述
作者：毛文蔚
朝代：明

蓬庐日偃息，宾从忽来仪。开径荡暄浊，清云澹逶迤。翩翩诸君子，才藻何陆离。倜傥推王生，排难固不辞。曹丘好游誉，慷慨富文词。张侯更豁达，五斗轻金龟。惠顾良不薄，写我久怀思。翘林郁萧瑟，阳景相蔽亏。愿得素心赏，曷知黄发期。无为射声利，磬折多酸悲。
黑惠江渡
作者：毛沂
朝代：明
体裁：五言绝句

江畔青青草，江汀白白蘋。江云春树暮，愁杀渡江人。
听松卷子
作者：毛纪
朝代：明
体裁：七言绝句

苍苔白石坐开颜，尽日无尘鹤梦闲。起向前溪一洗耳，涛声随雨落空山。
武庙挽歌二首
作者：毛纪
朝代：明

玉辇今何处，宸游事已空。泪多湘水竹，悲切鼎湖弓。汗简千年后，钧天一梦中。空余旧戎帐，金甲凛霜风。北伐威方震，南征驾始回。永违天日表，独使肺肝摧。帐殿三秋迥，铃歌万国哀。羊车空永巷，寂寂望重来。
武庙挽歌二首·其一
作者：毛纪
朝代：明

玉辇今何处，宸游事已空。泪多湘水竹，悲切鼎湖弓。汗简千年后，钧天一梦中。空余旧戎帐，金甲凛霜风。
武庙挽歌二首·其二
作者：毛纪
朝代：明

北伐威方震，南征驾始回。永违天日表，独使肺肝摧。帐殿三秋迥，铃歌万国哀。羊车空永巷，寂寂望重来。
武庙挽歌（二首）
作者：毛纪
朝代：明

玉辇今何处，宸游事已空。泪多湘水竹，悲切鼎湖弓。汗简千年后，钧天一梦中。空余旧戎帐，金甲凛霜风。¤
观海
作者：毛纪
朝代：明
体裁：七言律诗

万折鲸波此汇同，千年元气自鸿濛。云连远汉寒烟碧，天入扶桑晓日红。浩浩莫穷三岛外，茫茫谁障百川东。乾坤大化无停息，道体分明在眼中。
铜雀砚
作者：毛纪
朝代：明
体裁：五言绝句

荒台野烧青，古瓦寒云滴。却把蘸诗毫，东风吊赤壁。
题画
作者：毛纪
朝代：明
体裁：七言绝句

峰前藓路石萦回，深树柴扉面水开。城市看山多向画，几人身到画中来。
三月三日刘肯斋以诗约登金山游赏次韵答之
作者：毛绍龄
朝代：明

翠拥山亭漠漠烟，晓联飞盖共翩然。可堪烽火年年是，酒户河桥减昔年。
忆昔
作者：毛绍龄
朝代：明

忆昔金堤十里长，榕阴倒影欲分江。如今破后无人筑，野草荒沙弄夕阳。
武陵道中
作者：毛绍龄
朝代：明

小艇溪头杨柳深，高飞独鹤伴孤琴。落花流水桃源洞，知有秦人何处寻。
爱民碑
作者：毛绍龄
朝代：明

车马经过何处频，丰碑片片驿边新。贫民但卖山头石，不是襄阳堕泪人。
秋日效古有所思
作者：毛绍龄
朝代：明

晓妆谁与画双蛾，湘浦秋风雁影过。江上不传芳信到，可堪明月夜来多。
舟泊断藤峡
作者：毛绍龄
朝代：明

风色萧萧月影残，长湍深夜听潺湲。青山列戟无人处，笑有孤舟一枕寒。
闻鹧鸪
作者：毛绍龄
朝代：明

落霞片片夕阳天，寂寂孤城草树连。倦客未归秋又尽，鹧鸪啼破隔江烟。
题画
作者：毛绍龄
朝代：明

秋风白露荻花鲜，万顷波光接远天。怅望伊人何处是，孤舟荡漾夕阳边。
丑奴儿令·泊江城柬周安仁
作者：毛莹
朝代：明
体裁：词

江城日暮炊烟起，且滞归航。试问周郎。曾否呼童典鹔鹴。柴门莫掩吾来也，旗鼓谁当。独饮无妨。四脏犹堪作酒狂。
临江仙 其一 夏日山斋酬和
作者：毛莹
朝代：明
体裁：词

回首尘缘何所恋，迩来笔砚，散发坐当风。虽然无一事，咄咄也书空。斗酒双柑听鸟馀，还欣杖履过从。稼轩词句老逾工。骊珠倾百颗，错落走盘中。
临江仙 其二 夏日山斋酬和
作者：毛莹
朝代：明
体裁：词

鹿鹿半生弹指过，闲中日月偏长。晚来掩卷立斜阳。居然耕牧地，况是水云乡。漫道桔槔声不断，儿童早舞商羊。避秦且喜托山庄。草玄倘有暇，相与探奚囊。
临江仙·余同祖兄弟凋谢，止存式玉、小馀五龄，诞期八月初四，后余一日，时值六旬，酒间赋赠
作者：毛莹
朝代：明
体裁：词

雁序不堪多屈指，馀生转觉情浓。惠连犹有古人风。以吾一日长，况复两心同。（今日携筇聊索醉，草堂喜见桑蓬。百年相聚此村中。月明三五夜，莫放酒杯空。
临江仙·余夙慕黄子久画，忽吾妹王夫人寄以为寿，喜而志之
作者：毛莹
朝代：明
体裁：词

剩水残山俱至宝，梦中结契非虚。朝来江上寄双鱼。居然大痴笔，报我大雷书。顿觉草堂生气色，开尊小酌徐徐。林峦深处有精庐。耸身能跃入，何用觅华胥。
临江仙·初度，酒间作
作者：毛莹
朝代：明
体裁：词

百岁光阴俄已半，半从愁里消磨。欢场也只等閒过。一编聊破寂，万事且随波。（今日玄亭欣载酒，相看不饮如何。无情造物有情魔。悟迷全在我，判断总凭他。
临江仙·友人薄宦萧然，词以招之
作者：毛莹
朝代：明
体裁：词

寸步羊肠谁可料，出门即是天涯。丘园无恙且归家。科头还跣足，种药并浇花。若说腰缠须有命，等閒博得乌纱。戏场傀儡直些些。不游安乐国，海底去捞虾。
临江仙·咏史
作者：毛莹
朝代：明
体裁：词

书契千年非细故，祖龙一炬无遗。鲍鱼乱臭未为奇。阿房穷侈丽。不久已灰飞。谁举咸阳三月火，须知秦项同归。天亡何用泣虞兮。请看檐溜水，点滴不差移。
临江仙·喜雨
作者：毛莹
朝代：明
体裁：词

太史曾书天雨粟，须知沾被无多。朝来忽见雨滂沱。平畴无远近，蔟蔟长新禾。倘悯催科敲朴苦，甘霖惠我农夫。桔槔声里叫鹈鹕。秫田应早熟，办取醉颜酡。
临江仙·夏日山楼纪兴
作者：毛莹
朝代：明
体裁：词

楼外绿阴浓欲滴，黄鹂巧弄歌喉。潇湘六幅喜全收。正当三伏暑，先借一天秋。坐对西山迎爽气，披襟风过飕飕。较晴量雨不关愁。炊烟犹未起，早拟醉乡游。
临江仙·对王士美所赠端砚志感
作者：毛莹
朝代：明
体裁：词

记得西窗相对坐，萧然几案无尘。一泓秋水墨光新。彩毫挥洒罢，转看转精神。赠我持归为石友，开函恍见伊人。玉楼无路杳难寻。伤心裁楚些，一字一沾巾。
临江仙·怀旧
作者：毛莹
朝代：明
体裁：词

朝槿枯荣安足问，山中久断攀缘。当窗烟月浩无边。数杯春酒后，蝶梦已翩翩。梦醒依希怀旧友，几经促膝灯前。风尘遥隔路三千。他年重入社，名姓恐茫然。
临江仙·沈君嗣出所藏纳稼图见示，感而有作
作者：毛莹
朝代：明
体裁：词

独坐空斋时结想，展图光景依希。平畴一带枕茅茨，稻粱堆满地，妇子共嘻嘻。久矣民间歌硕鼠，乐郊舍此安归。老农倘亦古之遗。眼前谁似尔，卒岁不愁饥。
临江仙·金婿戾臣工楷法及行草，课业之暇，出纸索书，走笔题赠
作者：毛莹
朝代：明
体裁：词

静坐萧斋蠲俗虑，自然笔底无瑕。不须泼墨走龙蛇。春山笼碧树，秋水浸明霞。老我擂槌悬十指，久疏扯淡生涯。浴鹅池上乱涂鸦。东家奇丑妇，漫学浣溪沙。
南柯子·寄沈戒凡东流
作者：毛莹
朝代：明
体裁：词

默坐俄成笑，狂思更惹愁。尘缘何事苦攀留。纵使重重缠缚，也须休。萍散无根草，蓬飘不系舟。眼前相聚总浮沤，拚逐一江春水，向东流。
如梦令·春闺
作者：毛莹
朝代：明
体裁：词

风惹啼莺不住。雨洒残花无数。风雨酿愁时，毕竟孤舟何处。无绪。无绪。只合教伊休去。
小重山·留客
作者：毛莹
朝代：明
体裁：词

浮利浮名总是魔。问君因甚事、爱风波。鹧鸪静听似嘲诃。声声道，行不得也哥哥。光景疾如梭。相期花月下、又蹉跎。人生欢笑直钱多。殷勤劝，莫惜醉颜酡。
小重山·题老人向火图
作者：毛莹
朝代：明
体裁：词

朔风凛凛雪模糊。此时名利客、正长途。荡寒须向酒家胡。才停辔，手足已僵枯。二叟世缘疏。相知闲促膝、拥娇雏。敲残兽炭蔟红炉。通身暖，徐拟共倾壶。
忆秦娥·月夜忆金陵
作者：毛莹
朝代：明
体裁：词

清秋节。石头城上深更月。深更月。眼前荆棘，当时宫阙。梦回桃叶灯明灭。谱传玉树声消歇。声消歇。满街惟有，胡笳悲切。
念奴娇·舟泛
作者：毛莹
朝代：明
体裁：词

高情如旧，但馆娃残梦、不堪回首。极目平湖三万顷，一片琉璃削就。青雀舟轻，白蘋风软，浴日金波溜。人家何处，笛声吹彻杨柳。看取远树晴岚，萧疏几笔，写出王维手。携得青州新从事，不用重沽村酒。盏面春深，醉乡天阔，垒块吾何有。长年且住，海鸥欲下知否。
更漏子·冬日
作者：毛莹
朝代：明
体裁：词

声声干，溪流涩。妆点晓来寒色。窗未启，梦初残。日高三两竿。七分懒，三分病。何处将身安顿。禅榻稳。衲衣温。拥炉朝复昏。
望江南 其一 寄中郎弟白门
作者：毛莹
朝代：明
体裁：词

秋已半，可惜是池塘。夜雨莲衣都褪粉，晓寒梧井又添黄。况尔在他乡。
望江南 其二 寄中郎弟白门
作者：毛莹
朝代：明
体裁：词

秋已半，时节近重阳。蝶梦惊回吴苑月，柳眉啼老白门霜。能不忆萸囊。
柳梢青 其一 题周安石所图醉汉
作者：毛莹
朝代：明
体裁：词

取次开尊。忽然颓玉，一派天真。使酒推夫，独醒数屈，总愧伊人。醉乡倘帝刘伦，即此便、甘称酒民。罍耻应嗟，瓦全可喜，种种休论。
柳梢青 其二 题周安石所图醉汉
作者：毛莹
朝代：明
体裁：词

脱帽何妨。后先栗里，伯仲高阳。万事惟拚，百钱可办，痛饮千觞。浊醪扑鼻生香。尽四大、堪为酒囊。卿自用卿，我宁作我，更勿相商。
柳梢青·梦与少年对饮作
作者：毛莹
朝代：明
体裁：词

所遇伊人。翩翩风度，美秀而文。满泛琼浆，徐霏玉屑，流水行云。霎时醉卧花茵。恍月上、光生练裙。笔洒隃麋，龙蛇飞舞，总是无根。
柳梢青·题梅花水仙
作者：毛莹
朝代：明
体裁：词

一样春风。雨般肌雪，香暖酥融。斜挂玉搔，轻笼翠袖，并倚芳容。问谁流盼墙东。恍月上、瑶阶影重。姑射无尘，洛妃有恨，偶尔相逢。
桂枝香·中秋
作者：毛莹
朝代：明
体裁：词

长空凝翠。喜云叶收回，冰轮推起。万里无尘落落，疏星点缀。归鸦稳宿深林里，砌蛩吟、转赠幽致。园蔬煮就，残尊留在，欲眠还未。漫追想、当年此际。生公石畔，管弦声沸。檀口香肩，只索片时依偎。月斜人散清如水，笑空华、嚼然无味。何如今夕，数杯徐引，醺醺微醉。
桂枝香·题康儿所作孤山梅鹤卷
作者：毛莹
朝代：明
体裁：词

湖山如故。但满目荆榛，短碑残础。竹阁巢居指点，总无凭据。暗香疏影今何处，杳难寻、九皋双羽。空教游子，缅怀陈迹，徘徊延伫。差可喜、邯郸学步。墨池遗派，书窗馀课。零落瑶华，数尺溪藤留谱。幽姿劲骨冰霜冱，更仙禽、半空飞舞。山崖水次，伊人长在，悠然成趣。
浣溪沙·偶兴
作者：毛莹
朝代：明
体裁：词

六曲朱阑映碧纱。小庭花落又开花。风光随分趁些些。酒债已偿犹带尾，情缘欲断忽生芽。好裁白苧按红牙。
浣溪沙·艳情
作者：毛莹
朝代：明
体裁：词

绮阁春深夜未央。青衣十五鬟初长。博山炉暖惯司香。暗约芳心瞒小妹，故拈闲语恼檀郎。唤伊翻自背灯光。
浪淘沙·同客寻旧游感赋
作者：毛莹
朝代：明
体裁：词

何处最宜秋。湖上高楼。晚来风动荻花洲。二十年前曾载酒。竟日淹留。狂醉发清讴。惊起沙鸥。而今豪举事都休。独喜当时歌啸侣，依旧同游。
满庭芳·为小休道兄题像
作者：毛莹
朝代：明
体裁：词

电闪光阴，尘埋世界，从教万念销磨。一丘一壑，随分占烟罗。早把葛藤斩尽，更休问、樵斧如何。冷眼看，蜂屯蚁聚，胜局总无多。迩年何所事，追随寒拾，恣意狂歌。肯盲修瞎炼，即佛成魔。提起西来真印，端不外、自性维摹。悠然处、拖条竹杖，步步指云窝。
满庭芳·二月十九日为叶母六秩诞辰奉寿
作者：毛莹
朝代：明
体裁：词

华阀钟祥、，名闺毓瑞，宛然林下高风。一周花甲，设帨锦云重。漫诧当年梁案，喜眼底、宝桂荀龙。更兰畹，孙枝挺秀，绕砌结芳丛。堂前争献寿，彩衣色烂，玉液香浓。拥纷纷环佩，掩映帘栊。满捧蟠桃仙种，供大士、水月慈容。君知否、金莲诞降，来处本相同。
满庭芳·寿朱恬翁宪副八秩
作者：毛莹
朝代：明
体裁：词

弧矢重陈，览揆初度，堂中瑞霭氤氲。绮筵开处，四坐总生春。漫道悬车岁久，喜林下、别是乾坤。闲凝盼，冈陵松柏，直上回千寻。人生谁似尔，南阳歌召，太史占笋。借东山丝竹，聊展经纶。收拾盐梅曲蘖，都付与、兰玉森森。还堪庆、非熊入梦，雨露一番新。
满江红·夏日
作者：毛莹
朝代：明
体裁：词

榴火燃红，又承露、荷盘擎绿。最喜是、熏风徐拂，午眠方足。山色远邀京兆画，湖光全现潇湘幅。看鸳鸯、对舞白波翻，珠千斛。柳影外，人归牧。帘影内，人初浴。出龙团欲试，中泠将热。重整冰弦弹水调，新裁雾谷笼香玉。忽松涛、天半卷寒来，肌先粟。
满江红·白门同友人浪游感赋
作者：毛莹
朝代：明
体裁：词

数载重来，渐旅鬓、霜华点白。问古渡，不拘桃叶，泛家浮宅。东道喜留青眼在，南枝敢借乌衣籍。任葛巾、芒履自倏然，烟霞癖。杯酒外，江风急。谈尘内，山岚夕。叹六朝佳丽，空余陈迹。我辈偏多古今恨，此游重洗江山色。听高歌、一曲后庭花，鲛人泣。
满江红·赠妓
作者：毛莹
朝代：明
体裁：词

雅素丰姿，只一味、天然取胜。分明是、香闺淑媛，蕙心兰性。晓梦初回神自敛，良辰有约妆逾靓。看瑶阶、伫立几多时，双鸳并。眉懒画，春山净。唇乍启，猩红映。更盈盈波眼，欲流还凝。拨罢鶤弦冰雪冷，歌残玉树珍珠迸。料朱门、岂乏等身金，争先聘。
满江红·过友人山斋题赠
作者：毛莹
朝代：明
体裁：词

古木森疏，又严畔、茅屋潇洒。看户内、洞然无物，幽人斯在。胸贮千秋称袐宝，眼空万象同纤芥。忽长风、飒尔自南来，羲皇代。山冈后，层层黛。松顶上，泠泠籁。喜坐收清福，总繇天赍。蜡屐临门逢旧好，茶炉宿火留相待。试纵谈、今古海涛翻，乾坤隘。
点绛唇·归途述怀
作者：毛莹
朝代：明
体裁：词

春事阑珊，天涯何处探芳信。燕撩莺趁。自笑杨花性。滚滚红尘。觑破人中景。心先冷。万缘都净。江上孤鸿影。
烛影摇红·友人续弦有赠
作者：毛莹
朝代：明
体裁：词

弄粉调脂，红闺旧事君应记。镜前亲自捡遗钿，点缀新兴髻。一样薄妆凝睇。上堂来、步摇声细。女儿情性，新妇容颜，旧家风味。帐掩流苏，鸳鸯被暖双星聚。从教宛转不禁怜，早解同心缕。暗认当时香气。喜别是、温柔乡里。鱼仍比目，草更宜男，木须连理。
菩萨蛮·席上纪兴
作者：毛莹
朝代：明
体裁：词

主人爱客征歌遍。妖姬争捧金卮劝。遮莫启朱唇。周郎回顾频。笑微双靥浅。暗地秋波转。消得玉山欹。从人怪绝痴。
菩萨蛮·泛太湖
作者：毛莹
朝代：明
体裁：词

平波尽处山浮碧。碧山断处云凝白。忽地野花香。扁舟棹晚凉。汀芦横十里。半入斜阳里。何物佐欢呼。尊中酒有无。
菩萨蛮·秋怀
作者：毛莹
朝代：明
体裁：词

平林风息归鸦定。纤云悉屏悬明镜。玉宇转高寒。群星落落残。前缘皆幻境。留得身和影。欹枕不成眠。怀人思悄然。
虞美人·秋泛
作者：毛莹
朝代：明
体裁：词

一天爽气横秋浦。昨夜曾经雨。芙蓉洗褪旧时红。恰似秋来无力晓妆慵。棹歌惊起双飞鹭。漠漠寒塘路。不禁垂柳弄愁眉。借问青青还有几多时。
西江月·初夏郊行
作者：毛莹
朝代：明
体裁：词

堤柳丝丝垂绿，水萍点点浮青。单衫初试觉身轻。有客笋茶相订。蚕市新晴叶燥，鱼梁过雨波腥。麦苗风里棹歌声。听到日斜烟瞑。
西江月·移居入乡志喜
作者：毛莹
朝代：明
体裁：词

偶尔浪游老矣，依然故土归与。纸窗蓬户是吾庐。补葺聊遮风雨。便利休誇好时，安閒已占华胥。梦中蝴蝶自蘧蘧。不碍暮天席地。
误佳期·写怀
作者：毛莹
朝代：明
体裁：词

雨骤风狂如许。苦把愁牵住。睡乡路径甚分明，怎不容人去。缱绻总成虚。排遣浑无计，画眉黛笔未全枯。写出关情句。
转应曲·过沈若一斋中
作者：毛莹
朝代：明
体裁：词

来此。来此。投刺醉乡可矣。床头扑鼻香浮。纵使无肴也留。留也。留也。且举大瓢饮者。
酹江月·月夜偶兴
作者：毛莹
朝代：明
体裁：词

小园清寂，有萧疏竹树、柴门深闭。残暑初消寒尚浅，光景此时可喜。野外烟收，楼中灯撤，转觉天如洗。倚阑凝望，素娥早已留意。看取玉骨冰肌，淡妆雅服，冉冉来庭际。居士肝肠霜雪冷，一样凄凉况味。觞举玻璃，浆倾沆瀣，莫惜今宵醉。坐无他客，维予与汝相对。
醉蓬莱·金延之五十初度有赠
作者：毛莹
朝代：明
体裁：词

任沧桑翻覆，乔木依然，浓阴堪息。骠骑声华，第五名相匹。莫说当年，文坛酒社，所向无劲敌。未老收缰，以身范俗，太丘同德。洵美诸郎，家传诗礼，鸿渐随宜，鸠仪如一。况复多孙，玉树森森立。天畀完人，齐眉燕喜，相与倾琼液。百岁平分，从今自号，华胥真逸。
阮郎归·晚春偶兴
作者：毛莹
朝代：明
体裁：词

落花多半付东流。一分还逗留。闲寻鸥侣上兰舟。消除千斛愁。迟日暖，晚风柔。尊前小十洲。箧中剩有鹔鹴裘。权将充杖头。
阮郎归·落花
作者：毛莹
朝代：明
体裁：词

踏青人去小楼空。蛛丝三两重。滋花雨怯妒花风。花飞无定踪。香已散，意仍慵。毵毵新绿中。一枝入槛尚留红。怜伊也只侬。
鹊桥仙·七夕
作者：毛莹
朝代：明
体裁：词

新蟾推起，彩虹驾就，怕甚银河辽阔。七囊人赴来年期，费乌鹊、一番周折。却笑人间，无端儿女，瓜果中庭陈设。几家乞巧得痴呆，应不若、先生守拙。
鹊桥仙·息斋太传乔迁新宅题赠
作者：毛莹
朝代：明
体裁：词

金谷繁华，兰亭潇洒，总让东山高致。此身依旧系安危，别自有、一番经济。松菊门庭，文章肺腑，收尽扶舆清气。不须海外觅蓬莱，即此是、神仙福地。
鹊桥仙·闰七夕
作者：毛莹
朝代：明
体裁：词

银河无梗，鹊桥重家驾，异数欣逢此际。七囊何意再停梭，却徼幸、羲和弛辔。佳期望外，幽欢梦里，缱绻比前还倍。匆匆密约转情浓，又安得、来年引例。
鹊桥仙·题陈希夷枕石图
作者：毛莹
朝代：明
体裁：词

白发无情，黑甜有味。不用争他閒气。五侯七贵霎时间，试看取、戏场傀儡。石畔青莎，天然卧具，誇甚流苏帐里。松篁合响即云韶，正好助、齁齁稳睡。
鹧鸪天 其一 寿沈杏雨
作者：毛莹
朝代：明
体裁：词

脱尽凡夫尘俗肠。坦怀何处不徜徉。漫誇鹤算登仙箓，且向龙宫集禁方。绥福履，广慈航。上池水饮踵长桑。试看苦海回澜日，共仰天人大药王。
鹧鸪天 其二 寿沈杏雨
作者：毛莹
朝代：明
体裁：词

记得灵山会里人。肩随无著与天亲。当年药上曾摩顶，今日壶公倘化身。餐沆瀣，饭茵陈。火熬文武剂君臣。直教度尽人间世，总是先生转福输。
天生桥观瀑
作者：毛谌
朝代：明
体裁：古风

天生片石不盈尺，横放山腰接山脉。侧身仰望点苍高，俯瞰悬崖如斧劈。一隙中飞万斛珠，千层雪浪纷如席。梅花点点袭人裾，错落瑶华良可惜。马过峻坂鸣萧寺，旁睨行人多辟易。变幻神奇那可常，兹山终古无今昔。我来对此融心神，飒飒清风生两腋。划然一啸四山开，浪涌波湍天地坼。徘徊此际信雄哉，万里驱车何太迫。静观造化岂人工，吁嗟久矣为形役。黄石空传佐汉书，商山讵假安储策。诸葛层城自古奇，不及天生一片石。吾侪扰扰亦奚为，水活山空鱼鸟适。闲来携酒坐桥边，逢著樵夫且对弈。
冬夜
作者：毛钰龙
朝代：明

玉井无声户已扃，一庭霜月冷如凝。谁怜寂寞书窗下，冻影梅花伴夜灯。
纸
作者：毛钰龙
朝代：明

家住稽山剡水头，陈玄毛颖忆同游。荣封楮国金符在，尺素修成五凤楼。
镜
作者：毛钰龙
朝代：明

样出秦宫制，团团宝月回。虚空开物象，心迹远尘埃。影覆香罗帕，光生碧玉台。绣囊鸳鸟并，珍重嫁时裁。
兰沧江
作者：毛铉
朝代：明
体裁：古风

两山高插云，岿然若天岸。草树绿相缪，仰视天一线。中有一长江，江流急于箭。乱石龃其中，喷激成飞霰。客子何问津，鸡鸣夜将旦。仆夫相顾愁，舟楫恐失援。天明设此险，永作边城翰。
剡溪霁雪送原上人
作者：毛铉
朝代：明
体裁：五言排律

积雪蔽招提，虚室夜生白。开门不见人，鸟栖山正寂。疏星带长汀，澹月照幽壁。远树看欲无，近水闻更滴。傍观云外峰，忽现青莲色。此境足安禅，何为迷所适。
曲江新水
作者：永寿
朝代：明
体裁：七言律诗

春陂瀄瀄古流泉，积水添痕漾大川。废苑千年馀瓦砾，濯潴重见是龙渊。五陵花气寒烟外，二塔钟声落日边。江海晏游寻往事，独将沦落愧前贤。
与僧夜坐
作者：永瑛
朝代：明
体裁：五言律诗

道境隔尘世，夜凉因卧迟。清风生簟处，凉月上窗时。法味烹龙井，缁衣织兔丝。山中无桂树，何以托幽期。
中峰亭宴坐
作者：永瑛
朝代：明
体裁：五言律诗

时来秋壁下，趺坐有蒲团。鹿过花遗窦，猿归月绕阑。嗒焉真丧我，隐矣不逢官。入夜风吹鬓，高梧落影寒。
宿梦石房
作者：永瑛
朝代：明

坐久青灯结晕红，纸窗寒逗落花风。西斋试与吟春草，夜半开门月正中。
山居志感
作者：永瑛
朝代：明

江鸥只驯水，野鹤不受笼。孰云游方士，肯为尘所蒙。风清紫芝谷，月白青莲峰。学道岁未晚，寻师吾远从。嘉蔬值我园，好鸟巢我树。树枯鸟惊栖，园荒蔬委路。寒气肃山林，新芳飒然故。物理有固然，于何起欣恶。
山居志感·其一
作者：永瑛
朝代：明
体裁：古风

江鸥只驯水，野鹤不受笼。孰云游方士，肯为尘所蒙。风清紫芝谷，月白青莲峰。学道岁未晚，寻师吾远从。
山居志感·其二
作者：永瑛
朝代：明

嘉蔬值我园，好鸟巢我树。树枯鸟惊栖，园荒蔬委路。寒气肃山林，新芳飒然故。物理有固然，于何起欣恶。
山房宴坐
作者：永瑛
朝代：明
体裁：七言绝句

角角梧桐报粥鱼，道人卧起小斋虚。千山寒气晓帘薄，一径落花春雨馀。
晴湖为友人赋
作者：永瑛
朝代：明
体裁：七言绝句

岸芷汀花映夕晖，柴门秋水抱鱼矶。一声长笛秋波渺，人在五龙桥畔归。
柳塘
作者：永瑛
朝代：明

千树垂丝两岸烟，绿波春雨白鸥天。江乡不近章台路，留得长条系钓船。
渔父图
作者：永瑛
朝代：明
体裁：古风

为渔岁颇足，水国鱼虾熟。结网护黄麻，炊饭然青竹。江头日出孤屿明，白鸥点破春烟绿。
溪堂晚坐
作者：永瑛
朝代：明
体裁：五言律诗

捲帘溪雨歇，树湿小堂凉。未晚归禽集，先秋病叶黄。浮云悲世事，落日坐渔梁。幽意无人会，钟声出院长。
漫兴
作者：永瑛
朝代：明
体裁：五言律诗

何处堪消日，虚斋水竹边。钩帘飞白鹭，洗砚落红莲。书卷聊云尔，箪瓢每晏然。客来无杂话，茗饮只谈禅。
秋浦
作者：永瑛
朝代：明
体裁：五言律诗

白露下蒹葭，秋汀尚有花。数峰回晚色，一雁落寒沙。菰熟供炊具，鲈肥上钓槎。月明吹笛去，隔水是渔家。
胜果寺中峰阁用唐处默韵
作者：永瑛
朝代：明
体裁：五言律诗

古寺梯云磴，长松带女萝。山空秋意早，江阔晚凉多。白鸟逾青壁，红霞闪碧波。西岩昏磬罢，犹听采樵歌。
过茶谷水阁
作者：永瑛
朝代：明
体裁：七言律诗

岁暮焚香虚阁上，坐深不倦道人情。水流石槛菰蒲冷，风动山墙薜荔轻。鸡口从人论世事，马蹄吾自学全生。捲帘更爱青青竹，几个溪南带雨横。
闻潮
作者：永瑛
朝代：明
体裁：七言绝句

閒倚青松读古诗，杭标霅昼旧相知。山僧不刻莲花漏，潮白江门报午时。
闻潮
作者：永瑛
朝代：明

闲倚青松读古诗，杭标霅昼旧相知。山僧不刻莲花漏，潮白江门报午时。
题院壁
作者：永瑛
朝代：明

自爱青山常住家，铜瓶閒煮壑源茶。春深白日岩扉静，坐看蛛丝罥落花。
上清祝圣逢孙默斋使君感赠因期同陈午江枉顾山中
作者：江以达
朝代：明

忆别无今日，生还有岁年。那期千里合，相见一潸然。往事秋云外，幽怀落叶前。何时与同好，方驾枉林泉。
乌石山
作者：江以达
朝代：明
体裁：五言律诗

展席全依草，张灯半在松。登临携数子，待月坐三峰。似释空中雾，遥闻谷里踪。病馀幽意惬，兹夕故从容。
予放归至浙中暂憩湖上适冯子仁得宥至自岭南城中邵仲德仲才兄弟载酒相就感今道故怆然伤神辄穷竟日之欢复订来春之约
作者：江以达
朝代：明

相逢先各问容颜，喜极翻疑梦觉关。我舞君歌三叹息，北来南去一生还。殷勤劝酒非为别，归到宁亲更出山。湖主不妨频二仲，与君重醉碧云间。
十四夜都司席上饯光禄屠公分赋四首
作者：江以达
朝代：明

幕府侈高会，长筵列朱缨。浮觞无缓筝，一曲三四行。岂不诚欢娱，之子怀远征。握手一为叹，秉烛循檐楹。攀条摘荔枝，枝叶何青青。琼玖相要结，光辉比明月。佳期倏弦望，昭质匪圆缺。云裾振丹陛，章甫滞诸越。忘年感绸缪，揆予伤薄劣。所期峻明德，离合弦与括。猷懋端在兹，达人鹜修轨。黄鹄狭四海，那能独衔羽。周容谅匪度，磬折嗤余子。不见处裈中，生死虱与虮。此理难户说，持赠知者几。相知良独难，相见复何期。朱明曜南流，浮云莽西驰。萧艾变芳草，青黄悲素丝。众人悯好修，贞心重随时。矢歌不能长，爱子千金躯。
十四夜都司席上饯光禄屠公分赋四首·其一
作者：江以达
朝代：明

幕府侈高会，长筵列朱缨。浮觞无缓筝，一曲三四行。岂不诚欢娱，之子怀远征。握手一为叹，秉烛循檐楹。攀条摘荔枝，枝叶何青青。
十四夜都司席上饯光禄屠公分赋四首·其三
作者：江以达
朝代：明

猷懋端在兹，达人鹜修轨。黄鹄狭四海，那能独衔羽。周容谅匪度，磬折嗤余子。不见处裈中，生死虱与虮。此理难户说，持赠知者几。
十四夜都司席上饯光禄屠公分赋四首·其二
作者：江以达
朝代：明

琼玖相要结，光辉比明月。佳期倏弦望，昭质匪圆缺。云裾振丹陛，章甫滞诸越。忘年感绸缪，揆予伤薄劣。所期峻明德，离合弦与括。
十四夜都司席上饯光禄屠公分赋四首·其四
作者：江以达
朝代：明

相知良独难，相见复何期。朱明曜南流，浮云莽西驰。萧艾变芳草，青黄悲素丝。众人悯好修，贞心重随时。矢歌不能长，爱子千金躯。
南塘泛舟
作者：江以达
朝代：明

细竹横塘晚更幽，暖风纤月画船游。斜穿绿屿轻烟散，忽送清尊碧树稠。寂寞鱼龙窥醉语，留连花鸟放春愁。杳然身世蓬瀛在，不道人间有十洲。
卜居
作者：江以达
朝代：明

白水青山此卜居，水光山色澹幽虚。门前亦种先生柳，地僻能来长者车。日落儿童随杖履，夜深松月上琴书。偶因消渴文园是，浪得虚名谷口如。
奉赠大中丞应台傅公巡抚陕西
作者：江以达
朝代：明

雄关九道开边庭，翼然天表尊神京。大半安危属全陕，固原节制兼中丞。烽火遥通黑水外，气运幸值黄河清。上圣宵衣屈群策，推毂肯使边臣轻。中丞气与衡岳会，八九云梦胸中盈。衣绣曾为直指使，按剑宿备洮岷兵。况复威名甘与肃，部落不问知旗旌。比年借寇抚江右，坐见列郡苏疲氓。一朝经略付西事，诏书授钺仍专征。知公为谟自宏远，耀武耻勒燕然铭。岂必降王尽河陇，要使悍卒知朝廷。大抵足兵先足食，各边刍粟宁充盈。吁嗟屯政废不讲，萑苇千里谁共耕。先朝挖运本自耗，临变籴买良非经。古来边助有飞挽，报中岂得无常程。番夷金牌久寂寞，夷马不至茶能行。国家利权不在手，贾竖返得操奇赢。中丞雄略世罕伍，邃老之后刘麻城。兹行报国存至计，少小不用夸长缨。尊前从容白羽扇，指挥坐侧单于情。妖氛一洗旄头落，汉月万里边笳宁。中国行当召司马，西贼久已问韩荆。至尊社稷公等在，杞人鼓腹谣升平。
得曾汝诚书
作者：江以达
朝代：明

忆别何耿耿，此怀谁得开。故人千里外，隔岁一书来。道直存封事，时危属草莱。不知游子恨，翻作逐臣哀。
河西务柬谈地官
作者：江以达
朝代：明
体裁：古风

沙黄日赤天欲暮，长河簸涛风力怒。远树全分蓟北门，行人正滞河西务。缄书寄与地官郎，可惜相逢不尽觞。扁舟兀兀共谁理，回首故人空断肠。
病起读书台小坐
作者：江以达
朝代：明

病起怯登台，伤春独坐来。鸟鸣移白昼，花落点苍苔。尽日重门掩，焚香一卷开。知无奇字问，不是草《玄》才。
怀朱渔父
作者：江仲鱼
朝代：明

九溪深处似严滩，渺渺风尘白眼看。叶艇每随幽嶂出，茅房孤掩落花残。芙蓉衣上云千片，杨柳溪头月一竿。钓罢瓦瓶曾共醉，满身零露不知寒。
白石洞天
作者：江南杰
朝代：明
体裁：五言律诗

孤峰出鸟外，缥缈画中传。地迥遥分粤，溪流半入川。云凝连积翠，树老带疏烟。一径看山色，西来别有天。
朱砂庵
作者：江天一
朝代：明

曲磴千盘尽，何曾任凿穿。本来超色相，不假幻因缘。翠滴松稍雨，岚开嶂外天。此中饶静解，何事问栖禅。古刹犹金碧，乾坤等劫灰。息机原在悟，彼岸本无媒。转梵猿常下，传经鸟自来。他年返初服，结庐向丹台。
朱砂庵·其一
作者：江天一
朝代：明
体裁：五言律诗

曲磴千盘尽，何曾任凿穿。本来超色相，不假幻因缘。翠滴松稍雨，岚开嶂外天。此中饶静解，何事问栖禅。
朱砂庵·其二
作者：江天一
朝代：明
体裁：五言律诗

古刹犹金碧，乾坤等劫灰。息机原在悟，彼岸本无媒。转梵猿常下，传经鸟自来。他年返初服，结庐向丹台。
戊戌除夕守岁和王孙作
作者：江娥
朝代：明
体裁：七言绝句

仙茆笔秃砚成冰，守岁无聊寝复兴。柏叶酒香瓶已罄，小窗留得隔年灯。
九曲晴泛
作者：江山
朝代：明
体裁：七言律诗

宿雨初收水绕滩，轻舟棹入九溪湾。层层晓树浮苍霭，曲曲晴峰拥翠鬟。人立断崖知有路，云堆深谷似无山。一声长啸壶天杳，疑是游仙跨鹤还。
昭君怨·柳色
作者：江广
朝代：明

低映垂帘庭院。蝉语不知深浅。断续好风牵。几曾闲。侵晚翠筠同茜。浑了云山一片。欹影几条妍。夕阳边。
亦园主人邀饮
作者：江必显
朝代：明
体裁：古风

平生爱岑寂，请游亦不却。平生少嗜好，痛饮亦不恶。但入此园中，便觉欣然乐。绿竹常苍翠，丹桂久零落。白露凋枫林，商风陨秋箨。空斋昼閒静，棋声应丘壑。主人笑而言，且勿愁寂寞。吾有斗酒藏，待子来共酌。樵青斫鲈脍，长须进丹蘖。沈湎至昏黄，风雨声萧索。
旅思
作者：江必显
朝代：明
体裁：七言绝句

古树萧萧罨暮云，飞来孤鸟不成群。月明今夜谁同看，冀北江南我共君。
吴华六言
作者：江敬弘
朝代：明
体裁：六言诗

门掩苍苔绿竹，路通白砌青山。几处蝉鸣日永，坐看林鸦暮还。
别刘子谦
作者：江晖
朝代：明
体裁：古风

天运无停机，变化一何速。四时更迭谢，寒暑互往复。雷霆促昼阴，霜霰栖寒谷。万卉随隙光，安能久蓄育。伤彼蕙兰花，凋零并萧蔌。芳莸竟同岑，赋命焉可卜。
前上陵德胜门
作者：江晖
朝代：明

先皇巡狩日，此地即行宫。拜舞千官肃，飞扬八骏雄。雕弓开塞雾，鼍鼓振山风。今日繁华歇，重过恨不穷。
谢政志喜
作者：江晖
朝代：明

云户焚鱼佩，烟汀放慎舟。寂寥伤白石，浩荡想丹丘。挂席牵风稳，垂竿扬月流。故园松竹在，聊得慰穷愁。
谢政志喜
作者：江晖
朝代：明

云户焚鱼佩，烟汀放昚舟。
寂寥伤白石，浩荡想丹丘。
挂席牵风稳，垂竿扬月流。
故园松竹在，聊得慰穷愁。
送巨石弟还京
作者：江晖
朝代：明

晓麓柴扉寂，秋江桧慎催。别离经落叶，衰飒已寒灰。露浩翔凫迥，云凝断雁哀。腾骞羡修羽，聊得慰摧颓。
送巨石弟还京
作者：江晖
朝代：明

晓麓柴扉寂，秋江桧昚催。
别离经落叶，衰飒已寒灰。
露浩翔凫迥，云凝断雁哀。
腾骞羡修羽，聊得慰摧颓。
英石
作者：江桓
朝代：明
体裁：古风

忆昔侍南征，舟泊英山下。黄昏月满江，策杖凌书野。有村曰望夫，茅屋宽如厦。奇峰乍骈罗，森然瘦而雅。巧匠斲安能，苍翁司其冶。家君严选事，杖尾频挑打。三峰秀出群，馀盖平平者。船空难渡泷，陆续囊直寡。借汝压轻帆，聊备归装且。意望尔三峰，眉山当木假。寘之数椽间，拜吟佐潇洒。岂意十年来，师兴无寸瓦。二峰去何之，园草荒如赭。披榛觅旧踪，临风怀独写。痛念选峰人，寂寥归暮槚。一昨忽见之，喜极泪盈把。载得一峰归，奠以双樽斝。期汝招尔友，神物合不舍。始悟鬻平泉，片石非人也。
上太和山寻欧阳公乾德迹即光化
作者：江汇
朝代：明
体裁：六言诗

一问山川人物，八城今昔匪同。但推嵾岭冠岳，宁独太和称宫。浮名立立潭上，佳气葱葱郭东。倏讶无端悉数，千年乾德文忠。
寄道会王以正
作者：江渊
朝代：明
体裁：七言律诗

玉虚仙府久栖迟，风景悠然事事宜。满洞绿烟啼鸟处，隔帘红雨落花时。丹成药灶云常护，曲奏霓裳鹤自随。我欲辞家息尘鞅，共寻松坞采灵芝。
丁参戎邀游明山六祖寺
作者：江源
朝代：明

会昌河北明山清，一方之镇储精英。青苍峻峭插霄汉，无乃天造地设成。上有千林乔木之蓊郁，下有六祖禅室之峥嵘。寒泉瀑布几千尺，奔流入涧归沧溟。登高胡不振我衣，临清胡不濯我缨。元戎邀我此游赏，况值公暇兼升平。主宾联辔惬心赏，四美具兮二难并。元戎韬略更文雅，执手相看如故情。剑亦不须按，盖亦不用倾。酌我金陵琥珀之美酒，荐我太官适口之羊羹。食我东南水陆之嘉果，饭我冬春玉粒之香粳。投壶百罚不辞醉，抚掌一叹俱忘形。我日既云迈，而月亦斯征。相逢不一醉，徒叹三闾醒。明朝揖君与君别，观风又向桃江行。
七月十四日谒皇陵次许公济韵
作者：江源
朝代：明

我谒皇陵四度来，昌平驻马重徘徊。车书万里通夷夏，犹忆先皇剪草莱。
下第
作者：江源
朝代：明

败将难言勇，迂儒敢论文。高堂垂白发，蹇足阻青云。僮仆厌贫父，文章叹命迍。授衣时节近，灯火又相亲。
与佩之同年初会联句
作者：江源
朝代：明

同年今日复同官，旧约新盟话夜阑。看杏曲江春梦远，乘骢庐阜壮怀宽。留连莫厌频更烛，真率何妨不整冠。既醉出门成一叹，百年此会亦应难。
与大参刘文纲秋夜草堂联句三首
作者：江源
朝代：明

十年南北看参商，今夕向缘会草堂。自笑家贫无旨酒，我怜宦薄但空囊。呼童刻烛催新句，见子抠衣问旧章。一榜故人今有几，情如骨肉莫相忘。叹谈宾主两相忘，休赋蒹葭第几章。廿载交游心似水，一生涵蓄腹如囊。我居城市犹村落，人在江湖忆庙堂。对酒直须拼一醉，不劳银甲按宫商。世事茫茫莫确商，相逢敢似聚星堂。多情绿绮更新调，无事青萍敛旧囊。陇右风烟还入梦，江南水旱合封章。明朝相别须相念，鱼鸟音书遽忍忘。
与大参刘文纲秋夜草堂联句三首·其一
作者：江源
朝代：明

十年南北看参商，今夕向缘会草堂。自笑家贫无旨酒，我怜宦薄但空囊。呼童刻烛催新句，见子抠衣问旧章。一榜故人今有几，情如骨肉莫相忘。
与大参刘文纲秋夜草堂联句三首·其三
作者：江源
朝代：明

世事茫茫莫确商，相逢敢似聚星堂。多情绿绮更新调，无事青萍敛旧囊。陇右风烟还入梦，江南水旱合封章。明朝相别须相念，鱼鸟音书遽忍忘。
与大参刘文纲秋夜草堂联句三首·其二
作者：江源
朝代：明

叹谈宾主两相忘，休赋蒹葭第几章。廿载交游心似水，一生涵蓄腹如囊。我居城市犹村落，人在江湖忆庙堂。对酒直须拼一醉，不劳银甲按宫商。
与邝载道别
作者：江源
朝代：明

怜君不得意，何处问通津。草色催归棹，莺声傍逐臣。东风千里树，落日两家春。惜别心能醉，交情老更亲。
丑女怨
作者：江源
朝代：明

妾闻天地大父母，古今万物均陶镕。如何美恶似有私，妾欲大叫闻天公。人皆晰白我黑色，昆崙之号谁形容。人皆娉婷我敦给，嫫母之比将无同。誓不效颦恐惊俗，朱铅久谢梳妆慵。东邻子弟绝聘问，西家媒约无书通。世人好色不好德，争慕西子如花红。不知甚美中有恶，牝鸡司农多祸凶。我思古人亦遭此，忧心何必恒忡忡。孟光终作梁鸿配，无盐亦入齐宣宫。闲愁闲闷甘寂寞，闭门春尽梨花空。梁鸿之徒世岂无，或妾时至终当逢。
丙午岁九月廿日余偕同寅李由道罗象州过于冯佩之先生馆因留小酌联句三首
作者：江源
朝代：明

鲤鱼风动橘初黄，邂逅西堂共一觞。过眼光阴人易老，及时嘉会兴难量。独惭市远盘餐薄，且喜官清肉味忘。更下残棋三五著，不知西崦已斜阳。聚首留连思不禁，不劳人奏德星临。桂花庭馆秋初薄，雾谷帘栊日未沉。世享谩论棋局变，宦情休叹岁时深。出门倾倒连三酌，未尽东人爱客心。贤主嘉宾岂偶逢，簿书闲暇此从容。便须烧烛供清夜，更爱联诗到暮钟。碧汉秋高鸣两鹤，翠涛风涌落孤松。几回欢会几回别，怪得诗成兴更浓。
丙午岁九月廿日余偕同寅李由道罗象州过于冯佩之先生馆因留小酌联句三首·其一
作者：江源
朝代：明

鲤鱼风动橘初黄，邂逅西堂共一觞。过眼光阴人易老，及时嘉会兴难量。独惭市远盘餐薄，且喜官清肉味忘。更下残棋三五著，不知西崦已斜阳。
丙午岁九月廿日余偕同寅李由道罗象州过于冯佩之先生馆因留小酌联句三首·其三
作者：江源
朝代：明

贤主嘉宾岂偶逢，簿书闲暇此从容。便须烧烛供清夜，更爱联诗到暮钟。碧汉秋高鸣两鹤，翠涛风涌落孤松。几回欢会几回别，怪得诗成兴更浓。
丙午岁九月廿日余偕同寅李由道罗象州过于冯佩之先生馆因留小酌联句三首·其二
作者：江源
朝代：明

聚首留连思不禁，不劳人奏德星临。桂花庭馆秋初薄，雾谷帘栊日未沉。世享谩论棋局变，宦情休叹岁时深。出门倾倒连三酌，未尽东人爱客心。
丙午岁正月七日李大参德馨邀余偕宪副冯佩之佥宪庄仪甫为同年会燕于滕王阁相与联句四首
作者：江源
朝代：明

惜别琼林十八春，江楼复喜燕芳辰。开怀不厌金尊满，取乐何妨锦瑟频。雨洗西山青历历，风生南浦绿粼粼。从今会合还公暇，同榜相看只四人。云影天光入画楼，清时冠盖幸兹游。德星今日看重聚，萍迹他乡喜再留。花外清歌频送酒，灯前促席谩藏阄。凭谁传与关门吏，不到厌厌且未休。一上高楼隘八荒，坐间星斗动寒芒。诗豪不但三千首，酒醉宁辞百十觞。直欲上天骑白鹤，何须步月舞霓裳。相欢幸际升平世，誓秉丹衷答圣王。暂得闲时且着闲，春风联辔出南关。花光草色熏人醉，酒债诗逋破客颜。浮世功名真梦幻，同年约会亦艰艰。滕王阁上登临地，再拟明年此看山。
丙午岁正月七日李大参德馨邀余偕宪副冯佩之佥宪庄仪甫为同年会燕于滕王阁相与联句四首·其一
作者：江源
朝代：明

惜别琼林十八春，江楼复喜燕芳辰。开怀不厌金尊满，取乐何妨锦瑟频。雨洗西山青历历，风生南浦绿粼粼。从今会合还公暇，同榜相看只四人。
丙午岁正月七日李大参德馨邀余偕宪副冯佩之佥宪庄仪甫为同年会燕于滕王阁相与联句四首·其三
作者：江源
朝代：明

一上高楼隘八荒，坐间星斗动寒芒。诗豪不但三千首，酒醉宁辞百十觞。直欲上天骑白鹤，何须步月舞霓裳。相欢幸际升平世，誓秉丹衷答圣王。
丙午岁正月七日李大参德馨邀余偕宪副冯佩之佥宪庄仪甫为同年会燕于滕王阁相与联句四首·其二
作者：江源
朝代：明

云影天光入画楼，清时冠盖幸兹游。德星今日看重聚，萍迹他乡喜再留。花外清歌频送酒，灯前促席谩藏阄。凭谁传与关门吏，不到厌厌且未休。
丙午岁正月七日李大参德馨邀余偕宪副冯佩之佥宪庄仪甫为同年会燕于滕王阁相与联句四首·其四
作者：江源
朝代：明

暂得闲时且着闲，春风联辔出南关。花光草色熏人醉，酒债诗逋破客颜。浮世功名真梦幻，同年约会亦艰艰。滕王阁上登临地，再拟明年此看山。
东山居士为何良贵曲
作者：江源
朝代：明

东山之地钟情灵，眼中景物兼赤城。老松倒浸石欲坠，小溪新涨桥已平。斯人爱此结幽契，偃仰十载无逢迎。心源落落饱六籍，词锋烨烨摧五兵。既非是甘泉石，又不为薄公卿，胡为久此岩之扃。信知我生皆有命，区区宠辱何足惊。一朝持铎乐安去，嗟哉吾道斯大鸣。君不见晋朝谢安石，幡然一起慰苍生。
东溪道中
作者：江源
朝代：明

历险攀危不惮难，眼中风景足盘桓。两山夹涧泉声响，一径穿云树色寒。出洞蛮音如鸟语，锁崖古木作龙蟠。人生若不游西蜀，争识乾坤此大观。
中秋雨夜书感
作者：江源
朝代：明

旅馆中秋值雨时，松维城上黑云垂。千家俱寂无弦管，独客凄凉剩别离。月色已孤终夕望，赏心又是隔年期。故园此夕知谁在，酌酒何妨更赋诗。
中秋雨夜书感
作者：江源
朝代：明

秋色平分夜，寒堂独坐时。松州万里客，穗石十年思。云重月轮没，风狂烛影攲。欲寻天柱赏，谁是赵知微。
临江彗力寺次李贞伯韵奉答世赏内翰
作者：江源
朝代：明

到处观风是胜游，偶逢萧寺便寻幽。谩参贝叶经中语，且憩菩提树底秋。铃铁送风来绮席，江云将暝入僧楼。更看学士题诗处，犹有奎光壁上留。
临高台
作者：江源
朝代：明

临高台，山河逶迤何壮哉。下窥海子万倾之洋溢，上耸楼观千尺之崔嵬。笙歌杂沓，鱼鸟徘徊。四时风雨调，万国梯航来。冶游富登览，轮蹄起尘埃。天子金台曾再筑，相公东阁又重开。愿我主寿千万年，乐哉长与吾民偕。
为尹挥使题马图
作者：江源
朝代：明

云锦成群大宛来，天闲十二尽龙媒。将军曾得君王赐，百战沙场斩虏回。
为李总戎题画二首
作者：江源
朝代：明

万里江山入綵毫，碧岩迢递白云高。七贤林馆犹传晋，五柳村庄不姓陶。远浦夕阳迟去鸟，断桥春水度轻舠。披图今日忘名利，高枕令人懒梦刀。寄傲云泉一丈夫，清时巢许是吾徒。坐观山色心何累，管领春风兴不孤。度岁厌看新甲子，扫门惟爱旧奚奴。功名老我不归去，羞向侯门咏此图。
为李总戎题画二首·其一
作者：江源
朝代：明

万里江山入綵毫，碧岩迢递白云高。七贤林馆犹传晋，五柳村庄不姓陶。远浦夕阳迟去鸟，断桥春水度轻舠。披图今日忘名利，高枕令人懒梦刀。
为李总戎题画二首·其二
作者：江源
朝代：明

寄傲云泉一丈夫，清时巢许是吾徒。坐观山色心何累，管领春风兴不孤。度岁厌看新甲子，扫门惟爱旧奚奴。功名老我不归去，羞向侯门咏此图。
乌夜啼
作者：江源
朝代：明

老树当前除，夜夜栖啼乌。哑哑声未歇，霜重月模糊。汝啼有赦书，此事知有无。主人何所爱，爱汝能反哺。乌中有曾参，愧死鸱鸮雏。儿童不汝弹，谁忍更弯弧。愿汝长生八九子，愿汝常栖庭树株。
乌江坡
作者：江源
朝代：明

远度千寻岭，空瞻万里家。畏途旋鸟道，怪石竖狼牙。绿树飞残雨，丹崖映断霞。斜阳增感慨，步步是天涯。只道厓门险，乌江复过之。鸟飞犹畏坠，马度每惊危。慷慨玉尊志，艰难杜老诗。备尝此中味，平地好深思。
乌江坡·其一
作者：江源
朝代：明

远度千寻岭，空瞻万里家。畏途旋鸟道，怪石竖狼牙。绿树飞残雨，丹崖映断霞。斜阳增感慨，步步是天涯。
乌江坡·其二
作者：江源
朝代：明

只道厓门险，乌江复过之。鸟飞犹畏坠，马度每惊危。慷慨玉尊志，艰难杜老诗。备尝此中味，平地好深思。
九日值雪言怀
作者：江源
朝代：明

孤吟客子伤秋暮，九日行台见菊稀。蔽野冻云连朔漠，酿寒微雪洒旌旗。多情破帽笼斑鬓，何处空樽望白衣。窃喜天涯身健在，几时弦管醉东蓠。
九日客中感怀次大参陈德修韵二首
作者：江源
朝代：明

我来逢九日，市酒不须赊。独客惊蓬鬓，三年负菊花。山梨经雨落，江柳挟风斜。孤此登高兴，无诗纪岁华。佳节客中至，乡关望里赊。新篘酒应熟，旧圃菊初花。霜压草头重，风吹雨脚斜。流光催我老，五十一年华。
九日客中感怀次大参陈德修韵二首·其一
作者：江源
朝代：明

我来逢九日，市酒不须赊。独客惊蓬鬓，三年负菊花。山梨经雨落，江柳挟风斜。孤此登高兴，无诗纪岁华。
九日客中感怀次大参陈德修韵二首·其二
作者：江源
朝代：明

佳节客中至，乡关望里赊。新篘酒应熟，旧圃菊初花。霜压草头重，风吹雨脚斜。流光催我老，五十一年华。
九日遣怀
作者：江源
朝代：明

西江客六载，奔走声利场。不知令节至，无乃案牍忙。老妻淩晨起，谓我是重阳。呼婢具酒食，几宴列高堂。儿女幸团栾，劝饮数十觞。虽无白衣来，五斗足徜徉。今年气候迟，九月未肃霜。篱菊尚无花，庭柑犹未黄。试看长逝者，此酒不得尝。安可不作乐，况近桑榆光。放情不惜醉，载咏蟋蟀章。饮酒和靖节，题糕叹刘郎。遣兴即捉笔，短述焉能长。好乐但如此，良士戒无荒。
九盘山
作者：江源
朝代：明

玉节煌煌此地来，攀援今日欲心灰。崇冈九转羊肠险，危磴三惊马足颓。山雾障天时作雨，野泉奔涧日鸣雷。始知蜀道难如此，不是王阳亦拟回。
九龙坡
作者：江源
朝代：明

独客心何壮，九龙坡自高。风颠猿抱树，人过雉藏蒿。我喜诗怀阔，谁怜仆从劳。今朝持节过，题石托吾曹。
书大同公馆壁
作者：江源
朝代：明

自古平城地，山河百二重。将军休出塞，胡虏正潜踪。戍士多艰食，边民亦废农。轮台须有诏，西北甚疲癃。
云山清乐卷为胡主事乃尊题
作者：江源
朝代：明

未及衰年便挂冠，先生原不负青山。长竿野艇江湖外，黄菊清樽杖履间。童稚阶前调鹤舞，阿儿天上侍龙颜。科头熟睡三竿日，无梦市朝鸳鹭班。
京中饯别张挥使郑大尹
作者：江源
朝代：明

怜君一别一悲歌，暝入花亭见绮罗。白雁不闻云外过，云山况是客中过。壶觞须就陶彭泽，勋业终归马伏波。莫道两京非远别，无由缩地欲如何。
仁水道中
作者：江源
朝代：明

溪色山光雨后新，也无巇崄也无尘。万竿脩竹深藏鸟，几树野花红媚人。壮岁功名惭潦倒，故山归计叹因循。湄潭过去经仁水，蜀道观风定几旬。
从军行
作者：江源
朝代：明

烽火连幽并，匈奴屡入寇。抚剑出飞狐，君命所不受。铁铠被飞龙，黄金饰载胄。大小七千战，虏酋每首授。功成奏未央，天子嘉绩茂。但恐忌功者，矫制比延寿。
代内赠
作者：江源
朝代：明

夫君将命赏边邮，不似狂夫爱远游。执手耻为儿女态，出门先及庙堂忧。风霜栗烈宜加护，关塞驰□莫漫愁。□□愿回程须及早，古来离别白人头。
代州九日感怀
作者：江源
朝代：明

节近重阳未到家，登高何处落乌纱。半生宦达樊笼鸟，百岁光阴赴壑蛇。谩把愁肠浇紫酒，羞将吟鬓插黄花。萧条不似龙山乐，空对西风忆孟嘉。
代毛延寿辨
作者：江源
朝代：明

忍把蛾眉逐虏行，嫌他一叹解倾城。君王莫怨丹青手，不见吴娃生越兵。
休洗红
作者：江源
朝代：明

休洗红，洗红艳色死。旧红虽好不如新，新红为衣旧作里。世情颠倒亦若斯，何怪诗人歌绿衣。
会昌道中三首
作者：江源
朝代：明

过峡二三里，举头千万峰。滴蓬江雨润，栖石湿云浓。恋主心徒切，安民意未慵。但惭才薄劣，十郡正疲癃。客程多险隘，岐路足风烟。云傍山腰宿，舟从石罅穿。乡心秋雨外，归目断鸿边。未老须回首，人生无百年。
会昌道中三首·其一
作者：江源
朝代：明

过峡二三里，举头千万峰。滴蓬江雨润，栖石湿云浓。恋主心徒切，安民意未慵。但惭才薄劣，十郡正疲癃。
会昌道中三首·其二
作者：江源
朝代：明

客程多险隘，岐路足风烟。云傍山腰宿，舟从石罅穿。乡心秋雨外，归目断鸿边。未老须回首，人生无百年。
侠客词
作者：江源
朝代：明

英雄不作书生腐，一心拳拳念君父。酬恩一剑光若虹，结客万金散如土。羞为狗盗客孟尝，一生不宿邯郸娼。慷慨颇学鲁连子，豪侠远过杜季良。昂昂意气摧嵩岳，坐使奸雄胆俱落。由来义重生可捐，壮士何曾惧鼎镬。生不成名死则烹，荆轲徒上秦王庭。男儿一死贵得所，千秋青史能完名。
侠客词二首
作者：江源
朝代：明

瓶中无脱粟，袖里有豪曹。意气齐山岳，欲诛秦赵高。力排扛鼎夫，智比蹑足子。高堂有白头，未许知己死。
侠客词二首·其一
作者：江源
朝代：明

瓶中无脱粟，袖里有豪曹。意气齐山岳，欲诛秦赵高。
侠客词二首·其二
作者：江源
朝代：明

力排扛鼎夫，智比蹑足子。高堂有白头，未许知己死。
便溪道中
作者：江源
朝代：明

日日邮亭路，年年异国春。头颅多白发，吟袂半缁尘。水鹤声闻野，山花香趁人。故园千万里，何处问情亲。
保安道中
作者：江源
朝代：明

白草黄沙没使车，保安城郭望中赊。牛羊垄上西风紧，鸟雀林边落日斜。家信浮沉南度雁，乡心寥落北城笳。东西奔走浑无定，敢望金台即是家。